टटका खबर (अतवार, 13 सितंबर 2015) – टटका खबर\nजीतन राम माँझी काल्हु शनिचर का दिने जे रुसलन त आजु एह घरी ले रुसले बाड़न. भाजपा के लोग उनुका के मनावे में लागल बा बाकिर ऊ अबहीं ले लाइन पर नइखन आइल. उनकर जिद्द बा कि लोजपा का बरोबरे सीट चाहीं उनुको गोल के. कम पर ना मनीहें काहे कि ऊ अपना के कवनो दिसाईं रामविलास पासवान से कम नइखन मानत. महागठबन्हन के लोग आजु माँझी ले के राजग के मजाक उड़ावत बाड़े बाकिर देरी नइखे जब उनुको घरे अइसने आग लागे वाला बा. बस एक बेर टिकट बँटाइल त शुरू होखे.\nशिवसेना बिहार में पचास सीट पर भाजपा से अलगा रहते चुनाव लड़े के फैसला कइले बिया.\nअतवार का दिने पटना में गुजरात से आइल दू गो व्यापारियन का लगे से पचीस लाख रुपिया नगद जब्त कइल गइल बा. एह लोग के हिरासत में ले के पूछताछ कइल जात बा. पटना के साहपुर इलाका से 10 लाख 65 हजार रूपिया आ मुजफ्फरपुर के सरईया आ शिवायपट्टी से साढ़े 13 लाख रूपिया जब्‍त कइल गइल.\nजम्मू-कश्मीर में अंतर्राष्ट्रीय मैराथन के दौरान छेड़छाड़ करे के आरोप में पुलिस बारह गो बदमाशन के गिरफ्तार कइले बिया. एह मैराथन के मकसद रहल यातायात नियम, पुरनियन के अधिकार आ गरिमा, आ जलाशयन के रखरखाव आ संरक्षण खातिर जागरुकता पैदा कइल रहुवे. कुछ लोग एहमें इस्लामिक स्टेट के झंडो फहरावत लउकल.\nझाबुआ विस्‍फोट में मराइल लोग के परिजन के दस दस लाख रुपिया सहायता देबे के एलान कइले बाड़न मध्‍यप्रदेश के मुख्‍यमंत्री शिवराज सिंह चौहान. पहिले एह लोग के दू दू लाख देबे के एलान भइल रहुवे. सरकार एह लोग के परिवार से नवहियन के रोजगारो दीहल जाई. जवना गोदाम में विस्फोट भइल तवना के मालिक राजेन्‍द्र कसावा फरार हो गइल बा आ पुलिस ओकरा तलाश में बिया.\nप्रधानमंत्री नरेन्‍द्र मोदी अपना अमेरिका यात्रा का दौरान 27 सितंबर का दिने फेसबुक के मुख्‍यालय में जइहें आ ओहिजा के टाउन हाल प्रश्‍नोत्‍तर सत्र में शामिल होखीहें.\nअतवार का दिने नासिक के रामकुण्ड में आ त्रयम्बकेश्वर के कुशाव्रत में हजारों लोग शाही स्नान कइलसि.\nकड़ा सुरक्षा इन्तजाम का बीच यूपी में अतवार का दिने लेखपाल बहाली के इम्तिहान इत्मीनान से पूरा हो गइल. एह बहाली खातिर 2192 केन्द्र पर इम्तिहान लीहल गइल आ 27 लाख लोग एहमें शामिल भइल. लखनऊ में एगो आदमी के सात गो एडमिट कार्ड आ पौने तेरह लाख रुपिया नकदी आ एगो बीएमडब्ल्यू कार का साथे गिरफ्तार कर लीहल गइल.\nलखनऊ के पारा क्षेत्र के डॉक्टर खेडा मोहल्ला में एगो मकान में पटाखा बनावत परिवार के तीन आदमी विस्फोट से मर गइलें. एह विस्फोट से उनकर मकानो भस गइल आ ई लोग ओकरा मलबा में दबा के मर गइल.\nजौनपुर जिला के शाहगंज इलाका के मजडीहा गाँव का नियरा एगो टैंकर से टकरइला का बाद दुपहिया सवार दू जने के मौत ठाँवे पर हो गइल. टैंकर चालक टैंकर ले के भाग निकलल.\nमहागठबंधन में शामिल दल का बीच अब सीट के बँटवारा करे के बातचीत होखल शुरु हो गइल बा. झामुमो के शामिल भइला का बाद अब नया सिरा से सीट बाँटे के बात होखत बा.\nबिहार में तिसरका मोर्चा बनावे खातिर अतवार का दिने पटना में समाजवादी पार्टी आ राष्ट्रवादी कांग्रेस पार्टी के नेता लोग सपा नेता रघुनाथ झा के डेरा पर बइठल आ बातचीत कइल. कुछ अउरी छोट छोट गोलो के शामिल करे पर विचार कइल गइल.\nबक्सर के एगो ईनामी अपराधी संदीप कुमार के असलहा आ दस गो मोबाइल का साथे पुलिस गिरफ्तार कर लिहले बिया. ओकरा पर पचास किता से अधिका मुकदमा दर्ज बा.\nपश्चिम चंपारण जिला के शिकारपुर इलाका के बैरिया गांव में पानी भरल गड़हा में डूबला से एगो लड़िका के मौत हो गइल.\nकेंद्रीय मंत्री डॉ. महेश शर्मा के कहना बा कि देश में हिंदुत्व के बढ़ावा देबे के बात कइल भगवाकरण ना ह. कहलन कि स्कूलन में रामायण आ महाभारत के पढ़ाई जरुरी बना दीहल जाव काहें कि ई दुनू ग्रंथ भारत के आत्मा के मूल में बा.


Muh Maro Kamaila Ke (Ritesh Pandey) Lyrics – Lyrics in Hindi\nMuh Maro Kamaila Ke (Ritesh Pandey) Lyrics\nMuh Maro Kamaila Ke (Ritesh Pandey) Lyrics-Ritesh Pandey का यह सुपरहिट गाना Global Music Junction – Bhojpuri यूट्यूब चैनल पर रिलीज़ किया गया है जिसका नाम है – मुँह मारो कमईला के (Muh Maro Kamaila Ke) | इस गाना के Lyrics Writer है Rahul Ranjan & Munna Mohit जी जबकि Music Director है Chhotu Rawat|\nMuh Mari Kamaila Ke Song Details :-\n► Song :- Muh Maro Kamaila Ke\n► Composer – Rahul Ranjan\n► Collaboration – Amit Singh\nBadnam Bhaini Tohre Naam Se – Neelkamal Singh – Lyrics\nमुँह मारो कमईला के – लिरिक्स\nऐ जी ! कहाँ जात बानी ?\nसेठ जी के फोन आईल रहल हs\nनौकरी पर जात बानी\nकवन सेठ जी ?\nनइखे जाए के कतहि नौकरी करे !\nअरे जाईब ना कमाईब ना तs खर्चा वर्चा कईसे चली ?\nअरे हम बतावत बानी खर्चा वर्चा कईसे चली !\nसबसे नीक बाटे सईया किसानी\nखुशी बाटे रउवा गउवे में बानी\nखुशी बाटे रउवा घरवे में बानी\nमुँह मारो कमईला के ऐ जी बहरा में गईला के\nमुँह मारो कमईला के अब बहरा में गईला के\nमहल से नीक बाटे टुटही पलानी\nनून रोटी भले खाईब जा\nअंखिया के सोझा रहब राजा रउवा\nसंगहि जिनिगिया बिताईब जा\nपरदेशवा में होला परेशानी\nअपना धनिया के बात तनी मानी\nमुँह मारो कमईला के दूरदेशवा में गईला के\nहोली दिवाली अब संगहि मनावल जाई\nघूमे के दशहरा के मेला जी\nखेती बारी के जिम्मेवारी बा भारी\nबाबूजी करेलन अकेला जी\nसईया रितेश दुखवा के जानी\nमुन्ना राहुल के भरोसे रहतानी\nमुँह मारो कमईला के परदेशवा में गईला के\nMuh Maro Kamaila Ke – Lyrics\nAe Ji ! Kaha Jaat Bani ?\nSeth Ji Ke Phone Aail Rahal Ha\nNaukari Par Jaat Bani\nKawan Seth Ji ?\nNaikhe Jaye Ke Katahi Naukari Kare !\nAre Jaib Na Kamaib Na Ta Kharcha Warcha Kaise Chali ?\nAre Hum Batawat Bani Kharcha Warcha Kaise Chali\nSabse Nik Baate Saiya Kisani\nKhushi Baate Rauwa Gauwe Me Baani\nKhushi Baate Rauwa Gharwe Me Baani\nMuh Maro Kamayila Ke\nAe Ji Bahra Me Gaila Ke\nAb Bahra Me Gaila Ke\nMahal Se Nik Baate Tutahi Palani\nNun Roti Bhale Khayib Ja\nAnkhiya Ke Sojha Rahab Raja Rauwa\nSangahi Jinigiya Bitaib Ja\nPardeshwa Me Hola Pareshani\nApna Dhaniya Ke Baat Tani Mani\nDur Deshwa Me Gaila Ke\nHoli Diwali Ab Sangahi Manawal Jayi\nGhume Ke Dashahra Ke Mela Ji\nKheti Bari Ke Jimwari Ba Bhari\nBabu Ji Parelan Akela Ji\nSaiya Ritesh Dukhwa Ke Jaani\nMunna Rahul Ke Bharoshe Rahatani\nPardeshwa Me Gaila Ke\nmusic video song Muh Maro Kamaila Ke\nMuh Maro Kamaila Ke Song Lyrics Hindi – Ritesh Pandey


खबर भोजपुरी में (बुध, 19 नवंबर 2014) – टटका खबर\nखबर भोजपुरी में (बुध, 19 नवंबर 2014)\nफिजी का राष्ट्रीय विश्वविद्यालय में फिजी के सामाजिक कार्यकर्ता लोगन से बतियावत भारत के प्रधानमंत्री नरेन्द्र मोदी.\nकेन्द्र सरकार साफ कह दिहलसि के लोकसेवा आयोग के परीक्षा खातिर उमिर घटावे के कवनो प्रस्ताव पर विचार नइखे होखत. ई बात तब साफ करे के पड़ल जब हवा उड़े लागल कि भाजपा सरकार यूपीए सरकार के उमिर घटावे के फैसला मान ली. पिछला मनमोहन सरकार अधिकतम उमिर में चार साल के कटौती करे के बात कहले रहुवे.\nवाराणसी के जगतपुर डिग्री काॅलेज में चलत सेना बहाली मेला में बुध का दिने चंदौली के चहनिया गाँव के अभिषेक यादव के गिरफ्तार क लिहल गइल. ओकरा पर आरोप बा कि उ असफल प्रतिभागियन के बहाली करावे का नाम पर दलाली करत रहुवे. अभिषेक का संगे दू गो अउर दलाल रहले सँ जवन मौका देखते भाग परइले सँ. बुध का दिने मऊ के नवहियन के बहाली होखे के दिन रहे आ एगो नवही नशा के इंजेक्शन लगा के दउड़त धरा गइल.\nबेर बेर अपना बकवास से चरचा में आ जाए वाला बिहार के मुख्यमंत्री जीतन राम माँझी अब देश के पीएम बने के सपना देखे लागल बाड़न. बुध का दिने बिहार से केन्द्र में मंत्री बनल सात जने के धमकावत कहलन कि अगर बिहार के मिले वाला धन में कवनो तरह के कटौती भइल त ओह लोग के बिहार में घुसे ना दीहें.\nआईसीएसई अपना परीक्षा के दिन घोषित क दिहलसि. एह बोर्ड के परीक्षा 27 फरवरी से शुरू होखी. आईएससी के परीक्षा 18 फरवरी से शुरु होखी.\nविदेश यात्रा के अपना आखिरी पड़ाव पर फिजी चहुँपल पीएम नरेन्द्र मोदी फिजी के करीब 500 करोड़ रुपिया के सहायता देबे के आ फिजी में रहे वाला भारतीयन के भारत उतरते वीजा देबे के एलान कइलन. कहलन कि फिजी के चाहीं कि बालीवुड के नेवतसि शूटिंग करे ला जवना से पर्यटन के बढ़ावा मिली.\nछपरा में उत्तर बिहार क्षेत्रीय ग्रामीण बैंक के बिशनपुर शाखा से नौ लाख रुपिया बैंक में सेन्ह मार के चोरा लिहल गइल. कैश बाक्स काटे खातिर गैस कटर के इस्तेमाल कइलन स चोर.\nइलाहाबाद में चलत अखिल भारतीय इंदिरा मैराथन में बुध का दिने गाजीपुर आ भदोही के दबदबा देखे के मिलल. गाजीपुर के लालजी यादव पहिला जगहा रहलन जबकि महिला वर्ग में महाराष्ट्र के ज्योति शंकर गवते विजेता बनली. पिछलो साल के विजेता रहली ज्योति.\nबुध का साँझ भटौली घाट पर भोजपुरी फिलिम के शूटिंग का दौरान रवि किशन घवाहिल हो गइलन जवना का बाद शूटिंग रोक देबे के पड़ल. मिर्जापुर के कछवां में ‘पंडित जी बताईं बियाह कहिया होई’ के शूटिंग का दौरान रविकिशन के गोड़ मुचुक गइल जवना का बाद उनुका के वाराणसी ले जाइल गइल.\nगाजीपुर के कन्हैया रेलवे में शटिग पायलट का पद पर काम करत रहलें. बुध का भोर में ट्रेन में इंजन लगा के पैदल लवटत घरी ऊ एगो मालगाड़ी के चपेटा में आ गइलन आ ओहिजे उनकर मौत हो गइल.\nबक्सर में बियफे का दिन से नौ दिन ले चले वाला श्रीसीताराम विवाह महोत्सव शुरु होखे वाला बा जवना में बहुते बड़ साधु महात्मा शामिल होखीहें.\nबलिया के निकासीपुर के रहे वाला सिपाही त्रिभुवन सिंह जौनपुर में तैनात रहलन. बुध का भोर में शिवपुर टीसन पर चलत रेलगाड़ी पर चढ़े का फेर में नीचे गिरला से ऊ ट्रेन से कटा गइलन. वरुणा एक्सप्रेस के टीसन पर ठहराव ना रहुवे बाकिर धीरे जात ट्रेन देख के चढ़े का फेर में हादसा हो गइल.\nसंघ के सरकार्यवाह भैयाजी जोशी के यूपी प्रवास 25 नवंबर से पाँच दिन के होखी. बुध का दिने अयोध्या के कारसेवकपुरम में चलत संघ के तीन दिन के चिंतन शिविर में ई तय कइल गइल. चिंतन शिविर बुध का दिने पूरा हो गइल.\nभारत के महिला क्रिकेट टीम बुध का दिने दक्खिन अफ्रीका के एक पारी आ चौंतीस रन से हरा दिहलसि. दुनू देश के टीम का बीच इहे एगो टेस्ट मैच होखे वाला रहल.


आलोक कुमार के ‘देवरा पे मनवा डोले’ – Anjoria\nसिनेमा भोजपुरी में लगातार सात गो सुपरहिट फिलिम दे चुकल सबले सफल निर्माता आलोक कुमार अब भोजपुरी फिल्म ‘‘देवरा पे मनवा डोले’’ लेके आवत बाड़न. पिछला साल के सबले बड़हन हिट फिल्म ‘‘साजन चले ससुराल’’ देबे वाला निर्माता आलोक कुमार के एह नयकी फिल्म में एक बेर फेरू भोजपुरिया दिल के धड़कन बन गइल खेसारीए लाल यादव नायक का भूमिका में बाड़े.\nनिर्देशक प्रेमांशु सिंह हउवे. फिल्म में खेसारी लाल यादव का साथे स्मृति सिन्हा, अंजना सिंह, रानी चतुर्वेदी, प्रकाश जैस, अनुप अरोड़ा, माया यादव, पूनम सिंह, विनोद मिश्रा, सतेन्द्र सिंह, संतोष श्रीवास्तव, सत्य प्रकाश, अखिल तिवारी, अनिता रस्तोगी, संजीव झा आ ब्रजेश सिंह के खास भुमिका बा. एह समहर पारिवारिक मनोरंजन देबे वाली फिल्म एगो प्रेम कहानी ह.\nगीतकार विनय बिहारी, फणिन्द्र राव, कृष्णा बेदर्दी आ प्यारेलाल यादव, संगीतकार मधुकर आनंद, एक्शन आर. पी. यादव, नृत्य राम देवन, छायांकन हीरा सरोज, संपादन जितेन्द्र सिंह ‘जीतू’ आ कार्यकारी निर्माता विकास कुमार हउवें.\nफिल्म मई में रिलीज कइल जाई.


रिकार्डतोड़ बिजनेस करत बा देवरा बड़ा सतावेला – Anjoria\nअप्रैल 10, 2010 देवरा बड़ा सतावेला, पवन सिंह, रविकिशन\nभोजपुरी सिनेमा के दू गो सुपरस्तार रविकिशन आ पवन सिंह का शानदार अदाकारी से सजल भोजपुरी फिल्म देवरा बड़ा सतावेला शानदार ओपनिंग कइला का बाद अब रिकार्ड़ तोड़ बिजनेस करे का तरफ शान से बढ़ चलल बा.\nपटना के दिलीप जायसवाल के बनावल इ राजकुमार आर पाण्डे के निर्देशित एह फिल्म के बिहार का तीस गो सिनेमा हालन में एक साथ रिलीज कइल गइल रहे आ तीसो जगहा शानदार बिजनेस मिल रहल बा, इहां तक कि साउथो बिहार में धमाल के कलेक्शन मिल रहल बा. सीतामढ़ी के शंकर सिनेमा में त रोजे नया रिकार्ड बन रहल बा.\nरिलीज का पहिला हफ्ता में देवरा बड़ा सतावेला के कुल कलेक्शन पचीस लाख रहल आ अबहियो एकर धमक कायम बा. एह साल के सबसे बड़ सफलता पाये वाली फिल्मन में एकर जगहा सबले ऊपर रही.


राजनीति के कन्फ्यूजियाइल – Anjoria\nराजनीति के कन्फ्यूजियाइल\nJul 21, 2015 राजनीति, शिलीमुख\nबात के बतंगड़ बनावल एघरी अइसन प्रचलन में आ गइल बा कि पूछीं मत. देश के राजनीतिक दल एकरा के आपन प्रमुख अस्त्र बना लेले बाड़ें सऽ.\nहर बात में हुज्जत करत ”धोती-कुर्त्ता फार के/ सड़क प निकल जा झार के.“ मीडिया चैनलन के खुरपेंची दिमाग अइसने कुल सीन खोजेला. आखिर\nअभिव्यक्ति के आजादी क एगो ठीका ओकरो बा. सीन ‘पाजिटिव’ ले ढेर ‘निगेटिव’ रही त ऊ अउर जोर से चिकरी-चिचियाई. कहे क मतलब ई कि ओकरा के कुछ सनसनी भा चटखारेदार चाही. जवना से ओकरो भाव बढ़ो. लोग दीदा फारि के देखो.\nहमन का लोकतंत्र में राजनीति ‘लोक’ के अपना दलगत नजरिया से देखेले. ‘लोकतंत्र’ थाहे आ जाने का बजाय अब राजनीति, ‘लोकमत’ बनावे आ बिगाड़े का दौर में आ गइल बिया. राजनीति ‘लोक’ खातिर कुछ करो भा ना करो ओके भ्रमित (कन्फ्यूज) त कइये दी. ‘सत्य’ के कबो साफ ना होखे दी. ओइसहूँ एघरी ‘असत्यमेव जयते’ क बोलबाला बा.\nजनसेवा आ लोकहित का नाँव पर राजनीति के ए बी सी डी शुरू करे वाला छटंकी-छुट भइया भा ‘बास’ टाइप नेता शुरुवे से यदि आपन नीयत आ निष्ठा साफ राखित त देश भा देश का लोगन के कुछ भला होइत, बाकि यदि सबकर भले हो जाई त ओकरा के, के पूछी? ईमानदारी आ निष्ठा हेरत-हेरत अपने हेरा जाए के बा. सवाल ई बा कि ‘परहित’ आ ‘जनसेवा’ काहें? तोहरा लगे कुछ रही तब न देबऽ? ‘सेवा’ खातिर बल-बेंवत औकात आ सामरथ चाही. ई नइखे. तबो लोकहित आ जनसेवा का राहे चलत चल जाईं. ओकरे बले, बल-बेंवत, सामरथ-सत्ता कूल्हि भेंटाइ जाई.\nअब त टीभी, सिनेमा मे अक्सरे देखे में आवेला. रेक्सा ठेला वाला होखे भा कुली-मजूर, सब्जी बेचे वाला होखे भा पहलवानी करे वाला. इस्कूल के निकलुवा, चोर-चाई, चरित्र-भ्रष्ट कुछऊ होखे अचके ओकरा ज्ञान हो सकेला आ अचके भाग पलट सकेला. ज्ञान चक्षु खुलते हृदय परिवर्त्तन हो जाई आ ऊ नेता बनि के बड़का मंत्री तक बन जाई. हमरा कबो-कबो बुझाला कि एकदम निखट्टू, नाकारा आ बेकारो आदमी एकरा खातिर ‘फिट’ बा. फिटे ना ‘क्वालिफाइड’ बा. नेता आ मंत्री के ग्लैमर अइसन बा कि अब बड़-बड़ बुद्धिजीवी, माफिया, ठीकेदार आ धन-दउलत वाला रईसो नेतागिरी आ राजनीति में आपन मूड़ी ढुकावल चाहत बा. बलुक आम आदमी ले आपन लहावे का चक्कर में बा.\nचिचियाइल, नखड़ा कइल, पोंहड़क पसारल, हेकड़ी देखावल, बात के बतंगड़ बनावल, नीमनों के अझुरावल, थेथरई का हद ले कुतरक कइल आदि-आदि. यदि आ गइल त रउवों राजनीति खातिर सुतंत्र आ ‘क्वालिफाइड’ बानी. बगलोल, डेराभुत, भ्रमित-भकुवाइल ‘वोटर’ क हाल ई बा कि ऊ कबो रउरा फंदा में फँस जाई. जात, धरम, क्षेत्र, गरीबी, भ्रष्टाचार, महंगाई, बेकारी, अराजकता का चक्कर में चकरात ‘वोटर’ के आपन निजी माया-मोह आ छुद्र सवारथ अलगे घेरले रहेला-बस मोका अइला पर ओकर मति मारे आ भरमावे के कला चाहीं. एह ‘कला’ से संपन्न कलाकार राजनीति में आपन फुटही-रँगही कूल्हि सिक्का चला सकत बा.\nएघरी कुछ लोगन के ई ‘वोटर’ समझदार आ चल्हाँक नजर आवे लागल बा. कवनो राजनीतिक दलवाली सरकार से आजिज आके जदि जनता ओके सत्ता से बेदखल क दिहलस त ओके जन जागृति आ जनसमझदारी से जोर दियाता. एह जनता क कवन ठेकान? ऊ त अक्सर अपने गोड़ प टाँगी चलावत रहेले. कब ओकर चेतना-बिजुकि के अचेतन होई कवनो ठेकान नइखे. पढ़ुवा-समझदार ले बहक जाता. एही से, ‘सत्ता’ से बेदखल आ- कुर्सी से उतरल राजनीतिक दल, हारियो गइला प चैन से ना बइठे. राजसुख, रुतबा, कुरुसी के चस्का आ हिरिस ओके उदबेगले रहेले. ऊ सूतत-बइठत, जागत-उँघात सत्ताधारी का नाक में दम करे के बहाना आ उपाइ खोजत रहेला. ओघरी ‘जनसेवा’ आ ‘जनहित’ के मंत्र-जाप ऊ अउरी तेजी से करे लागेला. अनखुन-खुरचाल खोजत, सत्ता पर कुबोल बोलत, पोंहड़क पसारत, बेबात-हल्ला मचावत आखिर ऊ टीबी चैनल आ मीडिया के दामन पकड़ले, जनता के भरमावे-अझुरावे का अनवरत अभियान में जुट जाला.\nसाँच पूछीं त जनता के ‘पीर’, परिस्थिति आ जथारथ से वास्ता ना राखे वाला पक्ष-विपक्ष के ई अफलातून हवाई नेता भुइंयाँ उतरबे ना करेलन सऽ. एक-दोसरा पर कींच-कानो फेंकत, हुल्ल-हपाड़ मचावत ई राजनेता जनता क दुख-दर्द दूर करे का बजाय अउर बढ़ा देत बाड़न सऽ. टी.वी खोललीं ना कि रोज एगो हल्ला-बखेड़ा. दुसरा का आँखि के फुल्ली देखला में अपना आँख क माड़ा भोर पर जाता. सूप त सूप, चलनियो ठठा के हँसे लागऽतिया, जवना में बहत्तर छेद बा.\nपहिले सूप, चलनी, आखा, झरना, खेती-गृहस्थी आ रसोई के जरूरी सामान मानल जात रहे. सूप, अरकस-बथुवा, खुद्दी, पइया, भूसी लकड़ी, फटकि-फेंकि के भा उचिलाइ के सारतत्त्व (माने नीमन अनाज) अपना लगे राख लेव. एकरा उलट आखा, चलनी भा झरना अपना अनगिनती छोट-बड़ छेदन से अनाज भा ‘सारतत्त्व’ बहरा निकालत नीचे गिरा देव आ थोथा, ठूरी-भूसी-लकड़ी अपना पासे राख लेव. गाँव घर में एही गुन प कहाउत बन गइल. आजु राजनीतिक नेतन के आपुसी कुकुर-झौं-झौं आ बयानबाजी देखि के साफे बुझाई कि सूप पर चलनी हँसऽतिया. आपन कमी, गलती आ पाप ना देखि के, दुसरा में खाली कमी आ नुक्स निकालल राजनीति के स्वस्थ परंपरा बन गइल बा.\nहाय-हाय रे मजबूरी… जवना सत्तामद आ सुख-सुविधा का नशा में हम कबो झूमत-अइंठत चलत रहलीं आजु ओही के दोसर छीन लिहलस. छिनिये ना लिहलस ओपर कब्जा क के गेंड़ुली मरले बइठल बा. बात-बात प हंगामा खड़ा करे वाला, कूल्हि दुनियाँ के चोर-बेइमान बतावे वाला सुराजी पाटी के देखीं कि ऊ सत्तानशीन भइलो पर आपन बकवादी सुभाव नइखे छोड़त. ऊ अब अउरी जोर-शोर आ अहंकार से, आपन कमी आ दोस भुलाइ के दुसरा पर तोहमत मढ़े आ झगरा करे में बाझ गइल बा.\nराजनीति एक किसिम क खेले हऽ. पहिले समस्या पैदा करऽ, फेर ओपर अँगुरी ध के चिचिया, फेर ओकर समाधान करे क घोषणा करऽ. याने पहिले आग लगावऽ फेरु चिचिया-चिचिया के बुतावऽ. पहिले कूड़ा फइलावऽ फेर जब दस-पनरह दिन में बसना आ बेमारी फइले लागे त कैमरा वाला टीम का सँग ओके बहारे-बटोरे का अभियान क श्रीगणेश करऽ. अब त मीडिया चैनल वाला एह सद्भावना-यात्रा में पहिलहीं से हाजिर रहत बाड़न सऽ. बे राजनीति के रोटी खइले ऊहो कइसे जीहें सऽ. उन्हन क खइलको ना पची.\nराजनीति के हाल ई बा कि जब केहू साफ-सफाई के बात करत बा त सवाल, भोग के रोग से मुक्ति खातिर- योग के बात करत बा त सवाल. ‘योग’ आ ‘वियोग’ के झगरा संयोग नइखे….ई राजनीति के बदलत कुरूपता के उद्घाटन हऽ आज हर पार्टी के ईश्वर, अल्ला, गॉड, नेता-नायक अलगा अलगा बा. एही तरे योगो- अलगा-अलगा. बुझला एही से मास्टर मउनी राम, अपना एगो धतिंगड़-खुरपेंची लड़िका के ‘जनसेवा’ क सलाह देत, नवकी ‘सुराज-पार्टी’ में भर्ती करा देले बाड़न. ओइसहूँ उ उनका कहला में ना रहे. एकदम अमान आ मनसरहँग. बहेंतुआ अस घुमला ले नीके भइल कि ओकर हृदय परिवर्त्तन हो गइल आ ऊहो जनसेवा क नइकी उज्जर टोपी पहिन लिहलस. अब ऊ पहिले गली-मुहल्ला फेरु जिला, फेरु जिला, फेरु प्रदेश….आ एक न एक दिन मउनी राम का सँगे सबका के कन्फ्युजिया देई. ओकरा में जन नेता बने क कुल्हि लच्छन बा. राम बचावसु एह देश के!\n(भोजपुरी दिशा बोध के पत्रिका पाती के 76 वां अंक से साभार)\nभोजपुरी के अस्मिता बचावे खाति बनल “भोजपुरी अस्मिता मंच”\nदोकाहें चल गइलन सत्तन\n2 thought on “राजनीति के कन्फ्यूजियाइल”\nrash bihari ravi says:\nbahut badhia lekh\nashok dvivedi says:\nभोजपुरी पत्रकारिता के नेट पर नया आयाम देबे मे भोजपुरिका के आपन मौलिक योगदान हमेशा इयाद कइल जाई ।\nLeaveaReply to ashok dvivedi\tCancel reply


राष्ट्र प्रेम के एगो गीत – Anjoria\nनवम्बर 20, 2016 भोजपुरी गीत, रामरक्षा मिश्र विमल, राष्ट्रप्रेम के भोजपुरी गीत\nमान बढ़ाईं जा माटी के\nदुअरा अंगना कहिया छिटकी मधुर किरिनिया भोर के\nकहिया पन्ना पलटल जाई भारत माँ के लोर के ?\nतमिल तेलगू बङला हिन्दी सब ह भारत के भाषा\nअपना जगह सभे कंचन बा एको ना बाटे काँसा\nहिन्दू मुस्लिम सिक्ख ईसाई भारत सबके जोर के ।\nदाँतकटउवल रोटी में कइसे ई जहर घोराइ गइल\nधरम नाम पर मार काट बुधिया बा कहाँ बिलाइ गइल\nआग लगावल के ई सगरो बूतल अहड़ा खोर के ?\nतूरल फारल मारल काटल कब ले बन्न कइल जाई\nजाति धरम पर अलगा बिलिगी कहवाँ ले होखल जाई\nमहल बनेला खाँड़ा सोगहग ईंटा ईंटा जोरि के ।\nआईं हमनीं सभ बइठीं सुख दुख आपन बतियाईं जा\nमान बढ़ाईं जा माटी के भेद भाव सभ छोड़ि के ।


लोकपाल का पारित भइला के ऐतिहासिक बतवले मनमोहन सिंह – टटका खबर\nनयी दिल्ली. 17 दिसंबर (वार्ता) लोकपाल आ लोकायुक्त विधेयक राज्यसभा मे पारित भइला के ऐंतिहासिक कदम बतावत प्रधानमंत्री मनमोहन सिंह एकरा ला सांसदन के बधाई दिहलन.\nसंसदीय कार्य मंत्री कमलनाथ सभकर आभार जतावत उमेद कइले कि विधेयक काल्हु भा परसो लोकोसभा मे पारित हो जाई. कहलन कि लोकपाल विधेयक देश के मांग रहल. इ एहुला जरूरी रहुवे कि राजनीति आ व्यवस्था से लोग के उठत विश्वास के फेरू कायम कइल जा सके.\nTags: लोकपाल विधेयक


भोजपुरी में पढ़ें - विरोधी नेतन के भी पसंद आवेला लालू क हाजिरजवाबी - My News Baba\nभोजपुरी में पढ़ें – विरोधी नेतन के भी पसंद आवेला लालू क हाजिरजवाबी\nएक बार एगो पत्रकार महोदय पूछलें कि आप पर जातिवादी होने का आरोप लगता है त तपाक के कहलें- मैं जातिवादी नहीं हूं. इस देश का गृहमंत्री जातिवादी है. उ काहे लाला कि बेटी से बियाह किया.\nदेश क राजनीत में लालू प्रसाद एगो अइसन नाम ह जेकर हाजिरजवाब अउर हंसोड़ सुभाव के आपन त आपन विरोधियों पसंद करत रहलें. अउर त अउर लालू क राजनैतिक कौशल क लोहा उनकर विरोधी नेता भी आजहूं माने लं. मुख्यमंत्री बनला से पहले लालू क हंसोड़पन अउर हाजिरजवाबी के समूचा बिहार क राजनीति बिरादरी जानत रहे. लेकिन मुख्यमंत्री बनना के बाद धीरे धीरे उनकर ई सुभाव पूरा देश जाने लगल. शुरू शुरू में त दिल्ली क मीडिया विशेषकर अंगरेजी मीडिया में उनकरा के मसखरा यानी जोकर नेता के रूप में ही स्थापित करे के परयासो भईल.\nये भी पढ़ें : Bhojpuri: राजनीति में नाप-जोख के बोल काहे कि बाहुबल ‘अनंत’ नइखे\nमुख्यमंत्री बनला के बाद जब लालू प्रसाद क पहिला बार विदेश जातरा क कार्यक्रम बनल त एगो अंगरेजी अखबार में – लालू बन गया जेंटलमैन- हेडिंग से खबर छपल. जेमे इ बतावल गइल कि कइसे विदेश जातरा खातिर लालू सूट सिलावत बाड़ें. एकरा बाद उनकर विदेश जातरा क मकसद अउर उपलब्धि से अधिका इ बात क चरचा होवे लागल कि जातरा में लालू क पहनावा क रहल. सिंगापुर क जातरा से लवट क कलकत्ता अइलें तब्बो एक सवाल – का पहिने थे लालू जी उहवां. एपर उ नाराजों होइलें लेकिन फेरों अपना सुभाव लेखा हंसे बतिआवें लगलं पत्रकारन से. समय के साथे आपन हंसोड़ अउर हाजिर जवाब सुभाव के चलिते लालू मीडिया क चहेता बन गइलें. दोसरा ओर उनकर राजनीतिक कौशलता क भी सिक्का जमें लागल चाहे उ आपन दल के नेतन के बीचे होखे चाहे विरोधी नेतन के.\n1991 क लोकसभा चुनाव में उनकर कांग्रेस विरोध चरम पर रहल. काहे से कि देश भर में विशेषकर उतरी भारत क परदेसन में कांग्रेस विरोध क लहर के चलिते ही 1989 में केंद्र में जनता दल क अगुआई में राष्ट्रीय मोरचा क सरकार भाजपा अउर बामपंथी दलन क बाहरी सहयोग से बनल रहे. 1991 के मध्यावधि चुनाव में मंडल कमंडल का माहौल हावी रहल लेकिन बिहार में लालू के लक्ष्य कांग्रेस के हरावे के रहे. काहे से कि उ बिहार में तब भाजपा से ज्यादा कांग्रेस के ही मजबूत मानत रहलें अउर तबकर सचाई भी इहे रहल. लालू भाजपा के उतना मजबूत नाही मानत रहलें.भाजपा के वीपी सिंह सरकार अउर बिहार में लालू सरकार से समर्थन हटा लेले के बाद केंद्र में जनता दल क सरकार त गिर गइल लेकिन लालू प्रसाद क सरकार चलत रहल. लालकिशुन आडवाणी के गिरफ्तार कइला के बाद से लालू क राजनीतिक क्षमता क चरचा होखे लागल. एकरा ठीक पहिले मंडल आयोग क रपट लागू होइला के बाद उनकर देवीलाल क साथ छोड़ि के वीपी सिंह के साथे आवल भी उनकर राजनीतिक दूरदर्शिता मानन गइल रहे. भाजपा के उनकर सरकार से समर्थन वापसी के बाद आपन जोड़ तोड़ क राजनीत क भी परिचय दे देलें. उ समय क बिहार भाजपा अध्यक्ष समरेश सिंह समेत भाजपा के सात विधायकन के तोड़ के जनता दल में शामिल करा लेहलें.\nमजेदार बात इ ह कि भाजपा क सात विधायकन में बिहार परदेस भाजपा के पूर्व अध्यक्ष इंदर सिंह भी नामधारी भी रहलें. समरेश सिंह अउर इंदर सिंह नामधारी के उ समय भाजपा के सबसे मजबूत नेता मानल जात रहे. शायद एकरा चलते ही लालू भाजपा के कमजोर आंकत रहें अउर उनकर समूचा फोकस कांग्रेस के हरावे में रहे. एलान कइलें कि बिहार से कांग्रेस के एक्को सीट जीते ना देब. जउन एलान कइलें रहलें लगभग उहें होइल- बेगूसराय से कांग्रेस क पुरान नेता कृष्णा शाही ही एकेले बिहार से जीत पइलीं उहों कई बार क रिकाउंटिंग के बाद.\n1990 में पहिला बार मुख्यमंत्री बनने के बाद ही आपन पिछड़ा अउर मुस्लिम वोट बैंक मजबूत करे में लागि गइलें अउर सफल भी भइलें. एही भरोसे ही कहें लगलें कि 15 साल तक बिहार में राज करब. 1995 के बिहार चुनाव से पहिले खास सहयोगी नीतिश कुमार के समता पार्टी बना लेला के बादो उ चुनाव लालू बहुत मजबूती से जीत गइलें जबकि समता पार्टी क खाता में मात्र पांचे सीट आइल. शायद इ हे कारण होई कि 1996 में जब चारा घोटला क जांच लालू के न चाहला के बावजूद हाईकोर्ट के कहला पर सीबीआई के गइल तब संसद क ऊपरी बरमदा में पत्रकारन से बात करत नीतिश कुमार कहे लगलें कि लालू यादव राजनीतिक व्यक्ति हउअन. आसानी से हार ना मनिहें. राजनीतिक तौर पर लड़ाई लड़िहें. अब भला लालू यादव क क्षमता के नीतिश कुमार से ज्यादा के जान सकि ला. बिहार क कुरसी क लड़ाई में आगि चलिके उ नीतिश कुमार से कई बार हरलं. फिर जब भाजपा से अलिगा होके नीतिश संकट में रहलें त संकटमोचक भी बनलां. फिर 2015 क चुनाव में महागंठबंधन बना के नीतिश कुमार के फेरो मुख्यमंत्री बनउंलं बड़ भाई लेखा.\nलालू क राजनीतिक कौशल क त अनगिनते किस्सा हव लेकिन उनकर हाजिरजवाबी क कउनों जवाब नइखे. 2004 के यूपीए एक क सरकार में एक बार संसद में लालू यादव रेलमंत्री रहते जब बोलत रहलें त तृणमूल कांग्रेस क नेता ममता बनर्जी क नाम लेहले बिना कहलें कि कुछ लोगन के रेल मंत्रालय चाहत रहे न मिलल त सरकार में शामिल ना होइल उनकर पार्टी. एपर ममता बनर्जी बोले लगली- नहीं मांगा था रेल मंत्रालय. इहे बार बार कहला पर लालू कहलें – क्या नहीं मांगा था. नहीं मांगा था तो मिलेगा भी नहीं. एपर पूरा सदन ठहाका लगा देलस. का पक्ष का विपक्ष. लालू अपने भी हंसे लगलें. उनकर इहें खूबी ह कि दोसरन के हंसा के अपनों हंसे लगेलं.\nउनकर हाजिर जवाबी क भी कई किस्सा ह. एक बार एगो पत्रकार महोदय पूछलें कि आप पर जातिवादी होने का आरोप लगता है त तपाक के कहलें- मैं जातिवादी नहीं हूं. इस देश का गृहमंत्री जातिवादी है. उ काहे लाला कि बेटी से बियाह किया. उ समय पीएम चंद्रशेखर क मंत्रिमंडल में सुबोधकांत सहाय गृह राज्यमंत्री रहें अउर टीवी कलाकार रेखा सहाय से उनकर ओही समय बियाह होइल रहल. एही तरह एक बार सवाल होइल मुख्यमंत्री लालू प्रसाद नया घर बनवले बाड़न. जवाब में कहलें घर बनाइब त गृह परवेशों होई न. फिर उ समय क मुख्य सचिव अरुण पाठक की ओर इशारा कर के कहलें- बाबा, आप गृह परवेश क पूड़ी खाहें हैं, उ ना में मुड़ी हिलवलें त कहलें देखिए गृह परवेश करेंगे तो बाबा को पूड़िओ न खिलायेंगें का. कुछ एइसने रहे लालू क हाजिरजवाबी क अजबे गजबे अंदाज जेपर केहू क भी हंसी छूट जाई. ( डिसक्लेमर – लेखक वरिष्ठ पत्रकार हैं और ये उनके निजी विचार है.)\nकोरोना काल में विधायकों-पूर्व विधायकों को मदद पहुंचाने के लिए बना कंट्रोल रूम\nMy News Baba February 22, 2021


कोसी नदी - विकिपीडिया\nतिब्बत, नेपाल आ भारत में बहे वाली नदी\nकोसी नदी तिब्बत, नेपाल आ भारत के बिहार राज्य में बहे वाली एक ठी नदी बा। ई गंगा के सहायक नदी हऽ आ कटिहार जिला में गंगाजी में मिल जाले।\nभोटे कोसी सूखा के सीजन में, ई कोसी के एगो सहायिका नदी बा।\nतिब्बत, पूर्वांचल विकास क्षेत्र, नेपाल, उत्तर-बिचला भारत\nसुपौल, पुरनिया, कटिहार\nसुन कोसी, अरुण आ तामुर मिल के सप्तकोसी बनावे लीं\n- लोकेशन त्रिबेनी घाट, नेपाल\n- लोकेशन कुरसेला के नगीच, बिहार, भारत\n720 किमी (447 मील)\n61,000 किमी2 (23,552 वर्ग मील)\n- औसत 6,981 m3/s (246,532 cu ft/s) monthly\nगंगा आ सहायिका नदी सभ\nकोसी के सप्तकोसी भी कहल जाला जेवन एकरी ऊपरी सात गो धारा के कारन रखाइल नाँव बा। पानी के बहाव के हिसाब से कोसी, घाघरा आ यमुना के बाद गंगा के तीसरी सभसे बड़ सहायक नदी हवे। तराई में पहाड़ से उतरे के बाद ई नदी दुनिया के सभसे बड़ जलोढ़ पंखा बनावे ले। एह में आवे वाली भारी बाढ़ एकरा बेर-बेर रस्ता बदले के कारन एकरा के "बिहार के शोक" के रूप में जानल जाला।\nसप्तकोसी नदीके सात ठो सहायक नदी बाडे। महालुंगुर हिमालके दुधपोखर से उदगम होखेबाला दूधकोसी ओखलढुंगा जिलाके जयरामघाटमे सुनकोसी नदीमे समाहित होला। सप्तकोसी नदीके सहायक नदी सभ मे सबसे बडहन आ सबसे लम्बा मानेबाला तिब्बतसे बहते आबेबाला अरुण नदी संखुवासभा जिलाके किमांथांकासे नेपाल प्रबेश करेला। सप्तकोसी नदी प्रणालीके सबसे बडहन नदी तिब्बत आ नेपाल के सिमाना से तकरीबन 100 कि मि भितर से उदगम होके कुभ्मभकर्ण हिमाल के जल संचित करेवाला अरुण नदी भोजपुर जिलाके पग्नाम कहेवाला जगह मे सुनकोसी नदीमे मिलेला। सप्तकोसी के सहायक नदी तमोर के उदगमस्थल कुम्भकर्ण हिमाल ह । त्रिबेणी घाटमे अरुणनदीमे मिललाके बाद सप्तकोसी नदी बनेला। सप्तकोसी के बार्षिक बहाव क्षमता तकरीबन 1564 घनमिटर प्रतिसेकेंड ह। ई नदी के पानी बिहारके अधिकांस क्षेत्रमे सिचाई तथा पेयजल के बास्ते उपयोग करेला ।\nकोसी नदी के कुल लंबाई 720 किमी (450 मील) बा आ एकरे थाला के कुल 74,500 किमी2 (28,800 वर्ग मील) एरिया तिब्बत में, नेपाल में, आ भारतीय राज्य बिहार में पड़े ला।\nकोसी नदी के थाला (बेसिन भा कैचमेंट एरिया) लगभग छह किसिम के भूबैग्यानिक आ जलवायु वाला बेल्ट सभ में बिस्तार लिहले बा; ऊँचाई 8,000 मी (26,000 फीट) से 95 मी (312 फीट) के बीचा में बाटे आ तिब्बत पठार, हिमालय, हिमालय के मझिली पहाड़ी, महाभारत श्रेणी, शिवालिक से होखत तराई वाला इलाका ले एकर फइलाव बाटे। दूध-कोसी बेसिन में अकेल्ले कुल 36 ग्लेशियर आ 296 ग्लेशियरी झील बाड़ी सऽ।\nनदी के बेसिन उत्तरी माथ पर त्सांग पो (ब्रह्मपुत्र) के बेसिन के साथे सीमा बनावे ला, पुरुब में महानंदा के बेसिन के साथे आ दक्खिन में गंगा आ पच्छिमी ओर गंडकी नदी के बेसिन के साथे एकरे बेसिन के बाडर बा; खुद ई गंगा नदी में मिले ले। छतरा गार्ज के ऊपरी हिस्सा में एकर कुल आठ गो सहायिका धारा बाड़ी सऽ:\nतामुर नदी, जेकर थाला 6,053 किमी2 (2,337 वर्ग मील) एरिया वाला पूरबी नेपाल में बा;\nअरुण नदी, के थाला 33,500 किमी2 (12,900 वर्ग मील) एरिया वाला तिब्बत में बा;\nसुन कोशी, 4,285 किमी2 (1,654 वर्ग मील) एरिया के थाला नेपाल में आ एकर सहायिका दूध कोसी, लिखु खोला, तामा कोशी, भोटे कोसी आ इंद्रावती नदी।\nऊपर बतावल तीनों प्रमुख धारा जहाँ मिले लीं ओकरा के त्रिबेनी कहल जाला आ इ नदी नेपाल के सबसे बडहन नदी बाटे। सातगो अलग अलग नदी मिलला से इ नदी के नाँव सप्त कोशी कहाला। चतरा गार्ज के बाद ई कोसी बराज ले बहे ले आ ओकरे बाद गंगा नदी के मैदान में परवेश करे ले। \n↑ 1.0 1.1 Nayak, J. (1996). Sediment management of the Kosi River basin in Nepal. In: Walling, D. E. and B. W. Webb (eds.) Erosion and Sediment Yield: Global and Regional Perspectives. Proceedings of the Exeter Symposium July 1996. IAHS Publishing no. 236. Pp. 583–586.\n↑ "Kosi Basin". Water Resources Information system of India. पहुँचतिथी 2016-04-07.\n↑ Bajracharya, S. R., Mool, P. K., Shrestha, B. R. (2007). Impact of climate change on Himalayan glaciers and glacial lakes: case studies on GLOF and associated hazards in Nepal and Bhutan. International Centre for Integrated Mountain Development (ICIMOD).\n↑ Jain, S. K.; Agarwal, P. K.; Singh, V. P. (2007). Hydrology and water resources of India. Dordrecht: Springer. पप. 358–359. ISBN 978-1-4020-5179-1.\n↑ 5.0 5.1 Nepal, S. (2012). Evaluating upstream downstream linkages of Hydrological Dynamics in the Himalayan Region. Dissertation, Faculty of Chemical and Earth Sciences of the Friedrich-Schiller-University Jena.\n"https://bh.wikipedia.org/w/index.php?title=कोसी_नदी&oldid=675280" से लिहल गइल\nLast edited on 1 जुलाई 2020, at 13:35\nएह पन्ना पर आखिरी बेर संपादन 1 जुलाई 2020 के 13:35 बजे भइल रहल।


AMIT KUMAR MISHRA's Page - JaiBhojpuri.com\nBlog PostsDiscussionsEventsGroupsPhotosPhoto AlbumsVideos AMIT KUMAR MISHRA's Likes AMIT KUMAR MISHRA's Friends\nView All AMIT KUMAR MISHRA's Page\nशशि कुमार सिंह (SHASHI) leftacomment for AMIT KUMAR MISHRA"प्रणाम आ जय भोजपुरीबहुत बहुत बधाई आ शुभकामना रउवा जनमदिन पे ।\n"Sep 23, 2012Rajeev Mishra "राजीव भोजपुरिया" leftacomment for AMIT KUMAR MISHRA"\nभाई जी , रउवा के जन्म दिवस के हार्दिक बधाई , ईश्वर से प्रार्थना बा राउर दामन हमेशा खुशियों से भरल रहो , कामयाबी राउर गोड़ चूमे इहे शुभकामना बा !"Sep 23, 2011शशि कुमार सिंह (SHASHI) leftacomment for AMIT KUMAR MISHRA"प्रणाम आ जय भोजपुरी\nआ संगे-संगे भोजपुरिया स्वाभिमान सम्मेलन-२ - ०४/१२ २०११ मे आवे के नेवता बाटे प्रोग्राम के बारे मे जान्कारी नीचे बाल दुनो लिंक प दिहल गैईल बा.... आशा बा ०४/१२ २०११ के सिवान मे…"Sep 23, 2011नबीन भोजपुरिया ( NB ) leftacomment for AMIT KUMAR MISHRA"अमित जी प्रणाम आ जय भोजपुरी\nजय भोजपुरी जिया भोजपुरी चला जीरादेई"Sep 23, 2010जय भोजपुरी leftacomment for AMIT KUMAR MISHRA"प्रणाम ,जय भोजपुरी\nराउर आगमन के दिल से स्वागत बा राउर विश्व के सबसे बड़ भोजपुरी के परिवार में,जय भोजपुरी परिवार सिर्फ इन्टरनेट पर लोगन के मेल मुलाकात के ही जरिया नइखे रही गइल, जय भोजपुरी परिवार भोजपुरिया और भोजपुरी के बारे में जाने के इच्छा रखे…"Mar 31, 2010नबीन भोजपुरिया ( NB ) leftacomment for AMIT KUMAR MISHRA"प्रणाम आ जय भोजपुरी\nजय भोजपुरी"Mar 31, 2010Mantu Singh leftacomment for AMIT KUMAR MISHRAMar 31, 2010AMIT KUMAR MISHRA is nowamember of JaiBhojpuri.comMar 31, 2010 Welcome Them! RSS\nI M COOL BOY.\nAt 1:54pm on September 23, 2012, शशि कुमार सिंह (SHASHI) said… प्रणाम आ जय भोजपुरीबहुत बहुत बधाई आ शुभकामना रउवा जनमदिन पे ।\nAt 12:10pm on September 23, 2011, Rajeev Mishra "राजीव भोजपुरिया" said… भाई जी , रउवा के जन्म दिवस के हार्दिक बधाई , ईश्वर से प्रार्थना बा राउर दामन हमेशा खुशियों से भरल रहो , कामयाबी राउर गोड़ चूमे इहे शुभकामना बा ! At 6:34am on September 23, 2011, शशि कुमार सिंह (SHASHI) said… प्रणाम आ जय भोजपुरी\nजय भोजपुरी At 9:53am on September 23, 2010, नबीन भोजपुरिया ( NB ) said… अमित जी प्रणाम आ जय भोजपुरी\nजय भोजपुरी जिया भोजपुरी चला जीरादेई At 11:27pm on March 31, 2010, जय भोजपुरी said… प्रणाम ,जय भोजपुरी\nजय भोजपुरी At 8:03pm on March 31, 2010, नबीन भोजपुरिया ( NB ) said… प्रणाम आ जय भोजपुरी\nजय भोजपुरी At 5:38pm on March 31, 2010, Mantu Singh said… No comments yet!


महंगाई में भुलाईल रिस्ता - मैना: भोजपुरी साहित्य क उड़ान (Maina Bhojpuri Magazine)\nHome डा उमेशजी ओझा Lekh महंगाई में भुलाईल रिस्ता\nमहंगाई में भुलाईल रिस्ता\nअगर ढँग से देखीं तऽ एगो साहित्यिक पत्रिका में साहित्य के चर्चा होखे के चाहीं औरी ओ हिसाब से ए लेख के ए पत्रिका में छपे के केवनो कारन नईखे। लेकिन जईसहीं एकरी बिषय पर धियान जा ता तऽ इ बात एकदम साफ हो जात बा कि ए लेख जिनगी औरी रिस्ता के अझुराई गाँठ के ले के चिन्तित बा। बस एके छापे खाती मजबूर हो जात बानी।\nईयाद करी छठी माई के गीत “पांचऽ पुतऽर आदित हमारा के दिहिना, धिअवा मंगिले जरुर” छठ माई के परब करेवाली आजुओ ई गाना गावेली. आ सुनहु में ई गाना के बड आनन्द आवेला. यानी कि जब ई गाना के प्रचलन शुरू भईल होई ओहघरी आबादी कम होई. आजू के लोग से दिल से पूछी त केहू पांच गो लईका ना चाहत होईहे. जईसे जईसे समय बदले लागल कम परिवार होखे लागल. ओह घरी एगो घर में रिस्ता के भरमारी रहत रहे. परिवार आ गाँव में एक दोसरा के घर के आपन आ दोसरा के लईका के आपन लईका समझऽत रहले. केहू आन ना बुझात रहले. लईकन के गलती कईला प चटकन धरावे से भी परहेज केहू ना करत रहले. आजू ऊ समय नईखे कवनो लईका के मारी दिही त देखि तमासा. एही सब प नजर दौरावत कम होखे लागल परिवार आ महंगाई के मारी से परिवार में भुलात रिसता प धेयान दिही.\nईयाद होई बड परिवार के छोट करे खातिर भारत सरकार एगो स्लोगन निकलले रहे “हम दो हमारे दो” . सरकार एकरा के एगो अभियान के तौर प निकलले रहे. मकसद रहे बढ़त आबादी प हुक लगावल. ओकरा के कम कईल . ढेर दिन तकले लोगन के घर के दिवार प , अखबारन में , बईनर पोस्टर हर कही एकर ईस्तेमाल होत रहे. धीरे-धीरे परिवार के आकर तीन से दू लईका तकले सिमित होखे लागल. १९५२ से १९८० तकले कम से कम तीन भा ओकरा से अधिक लईकन के आबादी के ट्रेड रहे. १९८० से २००० के बीच एगो भा दू लईका वाला परिवार ६५ प्रतिशत तक रहल. एहिजा तकले त सभ ठीक रहल कि परिवार में लईकन के लगभग हर रिस्ता मिलल जईसे , चाचा, फुआ, दीदी. भईया, . बाकी परिवार प महंगाई के जे ना मारी पडल कि अब परिवार में एगो ट्रेड बनल जात बा कि “हम दो हमारे एक”. २००० से २०१४ के बीच हम दू हमार एक के ट्रेड १० प्रतिशत तक बढ़ गईल. नतीजा हमनिके सामने बा , परिवार के जानल मानल कईगो रिस्ता धीरे-धीरे ख़तम हो रहल बा.\nएह सब के पीछे सबसे बड कारन बा कि महंग होत स्कूली शिक्षा. एकर असर खासकर बड शहरन में ढेर बा. औधोगिक संगठन एसोचेम आपन एगो रिपोर्ट में जानकारी देले बा कि पिछला दस बरिश में स्कूली पढाईके खर्च डेढ़सो प्रितिशत तक बढ़ गईल बा. २००५ में एगो लईका प शिक्षा में सालाना खरचा पचपन हजार रूपया रहे. अब ई डेढ़ लाख रूपया हो गईल बा. अईसना में अब परिवार एगो लईका से अधिक नईखन चाहत. पहिले लईका होखला के बाद एक- दू साल स्कूली शिक्षा के प्लानिग कईल जात रहे. अब माई- बाबूजी लईका जन्म से पहिलही पईसा के जुगाड़ में लागी जात बाडन. काहे कि एगो प्लये स्कूल के फीस ३५,००० से ७५,००० तकले पहुच गईल बा.\nएसोचेम द्वारा १० शहर दिल्ली, मुबई, बंगलूर ,पुणे, अहमदाबाद, चंडीगढ़, लखनऊ और देहरादून में सर्वे कईल गईल,. जेकरा में ७० प्रतिशत दम्पति द्वारा कहल गईल कि उनका तलब के ३० -४० प्रतिशत हिस्सा लईकन के स्कूली शिक्षा प खर्च हो जात बा. नीचे धेयान दिही लईकन प खर्च............\nसालाना औसत स्कूली खर्च –\nएह सब प\nएगो लईका प\nदुगो लईका प\nटिउशन फी ,ट्रांसपोर्ट\nबैग आ बोतल\nअन्य खर्च में\nटिउशन आ कोचिंग –\nप्राइमरी स्तर प\nसेकेंडरी स्तर प\nएक्सट्रा एक्टीविटी –


जानकी अम्माल - विकिपीडिया\nएडावलेठ कक्कट जानकी अम्माल (अंगरेजी: Edavaleth Kakkat Janaki Ammal) (1897-1984) भारत क एगो महिला वैज्ञानिक रहलीं। अम्माल एक जानल-मानल वनस्पति आऊर कोशिका वैज्ञानिक रहलीं जिनकर आनुवांशिकी, उद्विकास, वानस्पतिक भूगोल और नृजातीय वानस्पतिकी के क्षेत्र में उल्लेखनीय योगदान हउवे। पद्म श्री से सम्मानित जानकी अम्माल भारतीय विज्ञान अकादमी की संस्थापक फेलो रहलीं।\n2 अकादमिक जीवन\n3 पुरस्कार आऊर सम्मान\nजानकी अम्माल क जनम केरल के तेल्लीचेरी में वर्ष 1897 में भइल रहे। एगो सुसंस्कृत मध्यवर्गीय परिवार में जन्मल अम्माल क पिता जी ओह बखत के मद्रास सूबा में उप-न्यायाधीश रहलें। अम्माल क छः भाई और पाँच बहिन रहलीं। तेल्लीचेरी में शुरुआती पढ़ाई लिखाई के बाद आगे के पढ़ाई बदे अम्माल मद्रास चल गइलीं जहवाँ ऊ क्वींस मेरी'ज़ कॉलेज से स्नातक कइलीं आऊर 1921 में प्रेसीडेन्सी कॉलेज से ऑनर्स क उपाधि लेहलीं।\nअम्माल वीमेन्स क्रिश्चियन कॉलेज, मद्रास में पढ़उलीं। ऊ मिशिगन विश्वविद्यालय, अमेरिका में एगो बार्बर स्कॉलर के तौर पर कुछ बखत बदे रहलीं जहवाँ से 1925 में आपन स्नातकोत्तर क उपाधि पउलीं। भारत वापसी के बादो अम्माल वी॰क्रि॰कॉ॰ में पढ़ावल जारी रखलीं। ऊ, पहिले ओरिएंटल बार्बर फेलो के तौर पर, फिर से मिशिगन चल गइलीं जहवाँ 1931 में उनके डी॰एससी॰ क उपाधि मिलल। अम्माल वनस्पति विज्ञान क प्रोफेसर बन के लौटलीं आऊर महाराजा कॉलेज ऑफ साईंस, त्रिवेन्द्रम में 1930 से 1934 तक पढ़वलीं।\nपुरस्कार आऊर सम्मानसंपादन\nअम्माल के 1935 में भारतीय विज्ञान अकादमी क आऊर 1957 में भारतीय राष्ट्रीय विज्ञान अकादमी क फेलो चुनल गयल। मिशिगन विश्वविद्यालय 1956 में उनके एलएल॰डी॰ क मानद उपाधि देहलै। भारत सरकार 1957 में उनके पद्म श्री से सम्मानित कइलै। 2000 में भारत सरकार क पर्यावरण और वन मंत्रालय उनके नाम पर वर्गीकरण विज्ञान के क्षेत्र में राष्ट्रीय पुरस्कार संस्थापित कइलै।\n↑ C.V, Subramanyan. "Janaki Ammal" (PDF). Indian Association of Scientists. पहुँचतिथी 29 अक्टूबर 2013.\n↑ Subramanian, C V. "Edavaleth Kakkat Janaki Ammal — IAS Women in Science" (PDF). Indian Academy of Sciences. पहुँचतिथी 29 अक्टूबर 2013.\nS Kedharnath, Edavaleth Kakkat Janaki Ammal (1897–1984), Biographical Memoirs of Fellows of the Indian National Science Academy, 13, pp. 90–101, with portrait (1988).\nP Maheshwari and R N Kapil, Fifty Years of Science in India. Progress of Botany, Indian Science Congress Association, Calcutta, pp. 110, 118 (1963).\n"https://bh.wikipedia.org/w/index.php?title=जानकी_अम्माल&oldid=445162" से लिहल गइल\nLast edited on 13 अप्रैल 2017, at 10:16\nएह पन्ना पर आखिरी बेर संपादन 13 अप्रैल 2017 के 10:16 बजे भइल रहल।


पीवी सिंधु – टटका खबर\nपीवी सिंधु खिताबी जीत के हैट्रिक लगवली\nबैडमिंटन के खेल में भारत के माथ महिला खिलाड़ी पीवी सिंधु अतवार का दिने भइल मकाऊ ओपन ग्रां प्री टूर्नामेंट में जापान के खिलाड़ी मिनात्सु के 21-9, 21-23, आ 21-14 से हरा के खिताब पर लगातार तिसरका साल कब्जा क लिहली आ जीत के हैट्रिक लगा दिहली. मैच 1 घंटा6मिनट ले चलल रहे\nभारत के पीवी सिंधु विश्वकप बैडमिंटन में कांस्ये पदक पर रोका गइली\nविश्व बैडमिंटन चैंपियनशिप के महिला एकल मुकाबला में गोल्ड जीते का अभियान पर निकलल भारत के महिला खिलाड़ी पीवी सिंधु के अभियान सेमीफाइनल में जा के रुक गइल जब उनका के थाइलैंड के खिलाड़ी रतचानिक इंतानोन सीधा सेट में हरा दिहली. चैंपियनशिप में सिंधू के खेल देख के लागत रहुवे कि अबकी विश्व बैडमिंटन में


गोबर सिंह के बम्पर ओपनिंग – Anjoria\nगोबर सिंह के बम्पर ओपनिंग\nजून 23, 2013\nबॉबी सिंह का निर्देशन में बनल मनोज तिवारी स्टारर ‘गोबर सिंह’ पिछला दिने बिहार में बम्पर ओपनिंग लेत रिलीज भइल. फिलिम देखे ला दर्शकन के भीड़ सबेरही से सिनेमाघरन पर जुटे लागल रहुवे आ अधिकतर जगहा हाउस फुल के बोर्ड देखे देखत टँगा गइल.\nप्रेम दिवानी के धमाकेदार रिलीज\nबरखा में रिंकू-विराज के नचवलन निहाल सिंह


नई दिल्ली में दुनिया के तमाम देशन से आइल भारतीय मूल के सांसदन के पहिलका सम्मेलन के संबोधित करत पी एम मोदी ओह लोग से गोहार कइनी कि भारत के विकास बढ़ावे में उत्प्रेरक के आपन भूमिका निबाहे. चीन के नाम लिहले बिना पीएम मोदी के कहना रहल कि भारत कबहियों कवनो दोसरा देश के जमीन भा संसाधन प आपन नजर नइखे गड़वले. भारत हमेशा दुनिया के आपन परिवार जस मनले बा आ ओकरा बढ़न्ती में आपन रचनात्मक सहयोग दिहले बा.\nइहो कहनी कि रउरो सभे नोटिस कइले होखब कि पिछला तीन चार बरीसन में भारत ला दुनिया के नजरिया में बढ़िया बदलाव आइल बा. पूरा दुनिया के फोकस आजु भारत प बा त एही चलते कि देश बदल रहल बा.\nएह सम्मेलन के उप-राष्ट्रपति वेंकैया नायडू आ विदेश मंत्री सुषमा स्वराजो संबोधित कइनी लोग.\nजम्‍मू-कश्‍मीर के सोपोर इलाका में बाकायदा अभियान चला के आतंकवादियों के मॉड्यूल पता लगा के दू गो लोकल आतंकियन के गिरफ्तार कइले बाड़ें सुरक्षाबल. एहनी का लगे से एके-47 राइफल आ अउरियो असलहा गोला बारूद बरामद भइल बा.\nपाकिस्‍तान में बलूचिस्‍तान असेम्‍बली इमारत का लगे भइल एगो बम धमाका से चार गो सिपाहियन समेत आधा दर्जन लोग मरा गइल आ डेढ़ दर्जन लोग घवाहिल हो गइळ.ई धमाका एगो पुलिस वाहन के निशाना बना के कइल रहुवे.\nअगिला महीना दक्षिण कोरिया में होखे जा रहल शीतकालीन ओलंपिक ला उत्तर कोरिया आपन टीम भेजा के तइयार हो गइल बा. ई फैसला पिछला दिने दुनु देशन का बीच भइल बइठक का बाद लीहल गइल.\nदेश के शेयर बाजार मंगल का दिने एतिहासिक स्तर प बन्द भइल. सेंसेक्स 34 हजार 443 के रिकार्ड बनावत बंद भइल त निफ्टी 10 हजार 637 के रिकार्ड बना के.\nदेश के सुप्रीम कोर्ट मंगल का दिने साफ कइलसि कि सिनेमाघरन में फिलिम देखावे से पहिले राष्ट्रगान बजावल जरुरी नइखे. गनीमत अतने रहल कि अदालत ई ना कहलसि कि नइखे बजावे के. असल में देश के एगो बड़हन जमात देश ला आपन सम्मान देखावल अपना मजहब का खिलाफ मानेला. दुख के बाति बा कि मजहबी आधार पर भइल देश के बँटवारा का बावजूद इस्लामी संस्कार राखा वाला नेहरु देश के सेकूसर बना दिहलन आ आजु हालात अतना बिगड़ गइल कि एह देश में हिन्दुवनो ले बेसी अधिकार आ सुविधा गैर हिन्दुवन के मिले लागल बा आ अतनो प एह लोग के संतोष नइखे.\nउत्तर बिहार से दक्षिण भारत जाए वाली रक्सौल-हैदराबाद आ दरभंगा-सिकंदराबाद विशेष रेलगाड़ियन के परिचालन 1 अप्रैल ले बढ़ा दिहलसि पूर्व मध्य रेलवे. पहिले ई सेवा3फरवरी के खतम होखे वाला रहुवे.\nगोपालगंज जिला के गोपालपुर इलाका के सेमरा गांव का लगे से पुलिस सवा दू हजार विदेशी शराब केह बोतलन का साथे तीन गो शराब तस्करन के गिरफ्तार क लिहलसि.\nसारण जिला के जलालपुर इलाका से शराब माफिया अभिमन्यु सिंह के काल्हु पुलिस गिरफ्तार क लिहलसि.\nसासाराम कोर्ट हाजत से शारब पियला के अपराध में बंद एगो कैदी फरार हो गइल. ओह शराबी के मालूम नइखे कि अब ऊ एगो अउर अपराथ अपना खाता में जोड़ लिहलसि.\nकैमूर जिला के चांद इलाका में कुछ अपराधी एगो आदमी के गोली मार के हत्या क दिहले सँ. ओह आदमी के पहचान अबहीं ले नइखे हो सकल.\nमंगल का दिने बांदा जेल में अपना मेहरारु से बतियावते में माफिया विधायक मुख्तार अंसारी के ह़र्ट अटैक हो गइल. उनुकर हालत देख के मेहरारुओ बदहवास हो गइली. अब दुनु जने के इलाज आनन फानन में एम्बुलेंस से ले आके लखनऊ के पीजीआई अस्पताल में हो रहल बा. वइसे एकरो गुनगुनाहट बा कि बांदा जेल में होखत सख्ती का चलते मुख्तार के आपन गैंग सम्हारे में दिक्कत होखत रहुवे.\nआजमगढ़ के जहानागंज इलाका के बैजहां गांव का लगे भइल मुठभेड़ में पचिस हजार के इनामी बदमाश छन्नू सोनकर के पुलिस मार गिरवलसि. एगो सिपाहियो एह मुठभेड़ में घवाहिल हो गइल बा. एगो दोकरा वाकया में अतरौलिया इलाका के अजगरा स्कूल का लगे एगो सपा नेता के मूड़ कटल लाश मिलल बा. मरेवाला राजबहादुर राय अकबेलपुर गाँव के रहलन. उनुकर भाई गोँवे के पाँच जने पर नामजद केस लिखववले बाड़न.\nसाढ़े अड़सठ हजार बेसिक शिक्षकन के बहाली प्रक्रिया शुरु हो गइल बा. भरती परीक्षा फरवरी का आखिर में होखी आ एहमें बइठे वालन के आपन आधार कार्ड देखावल जरुरी होखी.


Veena hands over ‘proofs’ against Md.Asif – टटका खबर\nVeena hands over ‘proofs’ against Md.Asif\nVeena Malik, ex girlfriend of Md.Asif, has handed over tapes of talks Asif had with Indian bookies. Three cricketers have came under shadow of matxh-fixing and the ICC is planning to take stern measures against these players who have been found guilty of match fixing.\nमैच फिक्सिंग के आरोप में फँसल पाकिस्तानी क्रिकेटर मोहम्मद आसिफ के पुरान सखी वीना मल्लिक हिन्दुस्तानी सट्टेबाजन से ओकरा संबंध के सुबूत सँउपले बाड़ी. सुबूत का रूप में आसिफ आ सट्टेबाजन का बीच भइल बातचीत के टेप जमा कइले बाड़ी ऊ. एही से कहल जाला कि आपन राज अपना मेहरारुओ से ना बाँटल जाले सखा सखी त बाहर के होलें. का भरोसा काल्हु साथे रहीहे कि घात करीहें.\nओने माँग हो रहल बा कि इन्टरनेशनल क्रिकेट काउन्सिल अपना एंटी करप्शन सेल के खतम कर देव काहे कि जब ई कुल्हि गड़बड़ी होत रहुवे त ओकरा कुछऊ पता ना लाग पावल आ ऊ अपना तरफ से ओह मैच के क्लीन चिट दे दिहले रहुवे जवना के मजीद नाम के सट्टेबाज पहिलही से तय करा लिहले रहुवे. आईसीसी एह बात के बेकार कहत बिया आ एंटी करप्शन सेल के बनवले राखी.\nRahul taught Sam Pitrodaalesson or two….


अपराध – Page3– टटका खबर\nबाप का आशनाई का चलते बेटा के जान गइल\nजौनपुर , 14 अप्रैल (वार्ता). जौनपुर जिला में बाप का आशनाई का चलते ओकरा मासूम बेटा के बेरहमी से कत्ल हो गइल. पुलिस से पता चलल बा कि मुंगरा बादशाहपुर इलाका के एगो गांव में पिछला 8 अप्रैल के एगो शादी समारोह से एगो मासूम लड़िका के अपहरण क के ओकर कत्ल क दिहल गइल.\nदहेज खातिर तीन बेर सफाई करवा दिहलन स\nजौनपुर, 13 अप्रैल (वार्ता). न्याय का आस में झारखंड के एगो औरत अपना बूढ़ महतारी-बाप का साथे जौनपुर में दर-दर के ठोकर खात बिया. दरअसल, झारखण्ड के कोरबा जिला के शिवाजी नगर के रहे वाली अमनदीप कौर के बिआह साल 2012 में जौनपुर के पचहटिया गांव के मनदीप सिंह उर्फ लकी का साथे भइल रहुवे.\nगोण्डा में पांच लाख के गांजा समेत दू जने धरइलें\nगोण्डा 13 अप्रैल (वार्ता). गोण्डा जिला के नवाबगंज इलाका में पुलिस दू गो तस्करन से करीब पाँच लाख रुपिया के गाँजा बरामद करत ओकना के गिरफ्तार कर लिहले बिया. पुलिस बतवलसि कि खुफिया जानकारी मिलला का बाद आबकारी विभाग के दस्ता कटरा शिवदयालगंज इलाका में एगो मकान पर छापा मार के राजेश आ सागर नामके\nदेवरिया,13 अप्रैल (वार्ता). देवरिया सदर कोतवाली इलाका में एगो लइकी काल्हु प्रेम वियोग में फांसी लगाके जान दे दिहलसि. पुलिस सूत्र आजु बतवलें कि सदर कोतवाली इलाका के एगो गांव में 17 बरीस के लइकी काल्हु साँझ अपना घर में ओढ़नी से फाँसी लगा के जाल दे दिहलसि. बतावल जात बा कि गाँवे के एगो\nशिया वक्फ बोर्ड अध्‍यक्ष वसीम रिजवी के जान मारे के योजना बनावत दाउद के तीन गो गुर्गा गिरफ्तार\nनयी दिल्ली, 13 अप्रैल (वार्ता) दिल्ली पुलिस के स्पेशल सेल उत्तर प्रदेश शिया वक्फ बोर्ड के अध्‍यक्ष वसीम रिजवी के जान मारे के योजना बनावत डी कंपनी (अंडरवर्ल्ड डॉन दाऊद इब्राहिम) के तीन गो गुर्गन के गिरफ्तार कइलसि. स्पेशल सेल के एगो वरिष्ठ अधिकारी आजु बतवलें कि तीनों के उत्तर प्रदेश के बुलंदशहर से गिरफ्तार\nभोजपुर पुलिस चार गो बदमाश गिरफ्तार कइलसि\nआरा, 12 अप्रैल (वार्ता). भोजपुर जिला के पुलिस आजु चार गो बदमाशन के हथियार आ कारतूस साथे गिरफ्तार क लिहलसि. भोजपुर जिला के नवादा इलाका के श्रीटोला गांव में पुलिस छापेमारी कर के चार गो अपराधियन के गिरफ्तार कर लिहलसि. एहनी का लगे से चार लाख रुपिया नगद, एगो पिस्तौल आ कुछ आपत्तिजनक सामान बरामद\nमऊ पुलिस मुठभेड़ क के दू गो शराब तस्कर धइलसि\nमऊ, 12 अप्रैल (वार्ता). मऊ के सरायलखंसी इलाका में पुलिस आजु मुठभेड़ क के दू गो अंतरप्रांतीय शराब तस्करन के गिरफ्तार करत ओकना का गाड़ी पर लादल मिलावटी शराब बरामद कइलसि. पुलिस से पता चलल कि भोर बेरा गश्ती करत में चिरैयाकोट से मऊ आवे वाला सड़क पर एगो पिकअप वाहन के रोके के इशारा\nवाराणसी के अंतर्राष्ट्रीय हवाई अड्डा पर आठ किलो सोना बरामद\nवाराणसी, 12 अप्रैल (वार्ता). वाराणसी के बाबतपुर का लाल बहादुर शास्त्री अंतर्राष्ट्रीय हवाई अड्डा पर आजु दू गो आभूषण व्यवसायियन का लगे से करीब आठ किलो सोना के गहना बरामद भइल. पुलिस सूत्र बतवलें कि आयकर विभाग के अधिकारी सूचना पा के हवाई अड्डा पर संदिग्ध यात्रियन – संदीप पारिख आ नवीन पारिख – के\nवाराणसी, 12 अप्रैल (वार्ता). वाराणसी के सारनाथ इलाका से बुध का राति पुलिस मुठभेड़ का बाद एगो 25 हजार रुपिया के इनामी बदमाश गिरफ्तार कइल गइल जबकि ओकर एगो संघतिया फरार होखे में सफल रहल. पुलिस सूत्र बतवलें कि अपराध शाखा स्थानीय पुलिस के मदद से सिंहपुर गांव में मुठभेड़ का बाद रामबाबू यादव के\nउन्नाव बलात्कार काण्ड में भाजपा विधायक का खिलाफ मुकदमा दर्ज\nलखनऊ 12 अप्रैल (वार्ता). मीडिया के हो हल्ला का बाद उत्तर प्रदेश के बहुचर्चित उन्नाव बलात्कार काण्ड में हर गोल में शामिल रहि चुकल बाकिर एह घरी सत्तारुढ़ भारतीय जनता पार्टी के विधायक कुलदीप सिंह सेंगर का खिलाफ मुकदमा दर्ज क लीहल गइल बा आ एह मामिला के जाँच सीबीआई के सउँपे के फैसला कइल\nसिवान में एगो दुकानदार अपना गाहक के गोली मरलसि\nसिवान 11 अप्रैल (वार्ता). सिवान जिला के मैरवा इलाका के मिसकरहि मुहल्ला में बुध का दिने एगो दुकानदार अपना गाहक के गोली मार के जान ले लिहलसि. अपर पुलिस अधीक्षक ए. के. मिश्रा बतवलें कि सलमान खान अपना गाँवे के इशहाक मियां का दुकान से कुछ सामान खरीदले रहुवे आ ओकरे के बदलला ले के\nमऊ में एगो फैक्ट्री कर्मी से पांच लाख लूट लिहलें बदमाश\nमऊ 11 अप्रैल (वार्ता). मऊ के दक्खिन टोला इलाका में बुध का दिनदहाड़े एगो फैक्ट्री कर्मी से पांच लाख रुपिया लूटके बदमाश फरार हो गइले. पुलिस सूत्र बतवलें कि शहर के एगो नामी साड़ी व्यवसायी के कर्मचारी पवन कुमार मिर्जा हाजीपुर चौक वाला आईसीआईसीआई बैंक शाखा से पांच लाख रुपिया निकाल के अपना मोटरसाइकिल से\nचंदौली 11 अप्रैल (वार्ता). जीआरपी बुध का दिने मुगलसराय टीसन पर चेकिंग करत में एगो आदमी का लगे से सात किलो सोना बरामद क के ओकरा के गिरफ्तार कर लिहलसि. एह सोना के दाम करीब सवा दू करोड़ लगावल गइल बा. जीआरपी प्रभारी निरीक्षक आर के सिंह बतवलन कि मुगलसराय टीसन पर चेकिंग करत में


Lalki Ghaghariya (Ranjeet Singh) Lyrics – Lyrics in Hindi\nLalki Ghaghariya (Ranjeet Singh) Lyrics\nLalki Ghaghariya (Ranjeet Singh) Lyrics- Ranjeet Singh और Antra Singh Priyanka का यह सुपरहिट गाना Aadishakti Films यूट्यूब चैनल पर रिलीज़ किया गया है जिसका नाम है – ललकी घघरिया (Lalki Ghaghariya) | इस गाना के Lyrics Writer है Akhilesh Kashyap जी जबकि Music Director है Shyam Sundar |\nLalki Ghaghariya Song Details :-\nललकी घघरिया – लिरिक्स\nकारी अंखिया के कजरा बवाल कईले बा\nएह पगला के जियल मोहाल कईले बा\nमोहाल कईले बा !\nहां…! कारी अंखिया के कजरा बवाल कईले बा\nतोहार रुपवा सलोना दिल के कैच करता\nऐ राजा तोहार माथ के पगरिया\nहमार ललकी घघरिया बड़ी मैच करता\nहमार ललकी घघरिया बड़ी मैच करता\nमैच करता !\nगजबे के कॉम्बिनेशन बाड़े बनवले विधाता\nधरती आ अम्बर गगनवा देखि के तोहे मुस्काता\nकी जोड़ी ऊपर वाला के बनावल हs समुझs ऐ जानू\nप्यार के रिश्ता बड़ी पवित्तर हs ई बुझs ऐ जानू\nदिल के फीलिंग तोहरा दिल से अटैच करता\nमैच करता ! मैच करता !\nजन्मो जनम के बा रिश्ता केहू खतम कर ना पायी\nरंजीतवा के बा वादा तोहरे के दुल्हिन बनायीं\nकी तोहरे जईसन मोहब्बत सबका मिले ऐ अखिलेश\nअईसन प्रेम कहानी पs गर्व करी केहुओ तs देव\nतोहार मुखड़ा देखी अंखिया स्कैच करता\nLalki Ghaghariya – Lyrics\nKari Ankhiya Ke Kajra Bawal Kaile Ba\nAeh Pagla Ke Jiyal Mohal Kaile Ba\nMohal Kaile Ba !\nHo…! Kari Ankhiya Ke Kajra Bawal Kaile Ba\nTohar Rupawa Salona Dil Ke Catch Karata\nAe Raja Tohar Math Ke Pagariya\nHamar Lalaki Ghaghariya Badi Match Karata\nMatch Karata !\nGajbe Ke Combination Bade Banawale Bidhata\nDharti Aa Ambar Gaganawa Dekhi Ke Tohe Muskata\nKi Jodi Upar Wala Ke Banawal Ha Samujha Ae Janu\nPyar Ke Rishta Badi Pavitar Ha E Bujha Ae Jaanu\nDil Ke Feeling Tohra Dil Se Attach Karata\nMatch Karata ! Match Karata !\nJanmo Janam Ke Ba Rishta Kehu Khatam Kar Na Payi\nRanjeetwa Ke Ba Wada Tohre Ke Dulhin Banayi\nKi Tohre Jaisan Mohabbat Sabka Ke Mile Ae Akhilesh\nAisan Prem Kahani Pa Garv Kari Kehuwo Ta Dev\nTohar Mukhda Dekhi Ankhiya Scatch Karata\nMusic video song Lalki Ghaghariya\nPosted in Bhojpuri Songs Lyrics • No Comments on Lalki Ghaghariya (Ranjeet Singh) Lyrics\nMauka Pe Dokha Delu – Gunjan Singh – Lyrics »\n« Pagal Banaibe – Khesari Lal Yadav – Lyrics


खलासी बनली रिंकू घोष – Anjoria\nचुनौती वाली भूमिका करे खातिर हमेशा तइयार रिंकू घोष हालही में एगो नया फिलिम साइन कइली जवना के नाम ह “सईयाँ ड्राईवर बीबी खलासी”. महिला केन्द्रित एह फिल्म में रिंकू घोष खलासी का रुप में दर्शकन के हँसावत ड्राईवर आ खलासी के जिनिगी के सच्चाइयो बयान कर दीहें. अंजनी कुमार का निर्देशन में बनत एह फिल्म से रिंकू के दिवाना चउँकि जइहें. भोजपुरी सिनेमा के रेखा कहाये वाली रिंकी घोष आजुकाल्हु अपना फिल्म “कोई हमसे जीत ना पाई” के उत्तर प्रदेश में चल रहल शूटिंग में व्यस्त बाड़ी. हालही में रिलीज उनकर फिल्म “आखिरी रास्ता” सुपर डुपर हिट रहुवे. फिल्म के नायक निरहुआ रहले.


धुरंधर – द शूटर के प्रमोशन में अइली संगीता – Anjoria\nधुरंधर – द शूटर के प्रमोशन में अइली संगीता\nसाईं चलचित्र इंटरटेनमेंट के बैनर में बनल भोजपुरी फिलिम “धुरंधर – द शूटर” के पूरा टीम समस्तीपुर के भोला सिनेमाघर में फिलिम के प्रमोशन ला चहुँपल. फिलिम के हिरोइन संगीता तिवारी आ अवधेश मिश्रा दर्शकन से सीधा संवाद कइलें. संगीता तिवारी कहली कि ई बात सही बा कि भोजपुरी फिलिमन से हिंदी फिलिम के राह बनेला बाकिर भोजपुरी फिलिमन के मिठास के आपन एगो अलगे अंदाज बा. भोजपुरी फिलिमन के एगो बड़हन दर्शक वर्ग बा. बतवली कि उनुका हिंदी फिलिमो में ऑफर मिलल बा आ फिलिम जल्दिए फ्लोर पर आई. धुरंधर के डायलॉग “ना एको चिट्ठी भेजल . ना एको संदेश” के दोहरावत संगिता कहली कि इहे त ह भोजपुरी के मिठास.\nसंगीता कहली कि समय आ गइल बा कि सिनेमा भोजपुरी के फूहड़पन से मुक्त करावल जाव. भोजपुरी फिलिमन में अब पारिवारिक, सामाजिक ताना बाना खूबसूरती से परोसल जाए लागल बा एहसे दर्शको सिनेमा घर ओर उमड़े लागल बाड़ें.\nधुरंधर फिलिम के प्रचार ला दर्शकन खातिर विशेष इनाम योजनो चलावल जात बा जवना तहत लकी दर्शकन के ढेरे तरह के उपहार दिहल जात बा. प्रोमोशन के एह मौका पर सिनेमा गृह संचालक राज कुमार सिंह, आ राजेश सिंह मौजूद रहलें.\nप्रवेश खातिर सगुनिया बनारस\nप्राण साहब के निधन पर भोजपुरीओ सिनेमा जगत दुख में पड़ल


Title: विभिन्न परमाणुओ के कक्षकों में इलक्ट्रोन किस नियम के अनुसार भरे जाते है ?\nDescription: This isaMost important question of gk exam. Question is : विभिन्न परमाणुओ के कक्षकों में इलक्ट्रोन किस नियम के अनुसार भरे जाते है ? , Options is : 1. ऑफ़बाऊ नियम, 2. अष्टक नियम, 3.मेण्डलीव की आवर्ता, 4. प्रभावी नाभिकीय आवेश, 5. NULL\nThis isaMost important question of gk exam. Question is : विभिन्न परमाणुओ के कक्षकों में इलक्ट्रोन किस नियम के अनुसार भरे जाते है ? , Options is : 1. ऑफ़बाऊ नियम, 2. अष्टक नियम, 3.मेण्डलीव की आवर्ता, 4. प्रभावी नाभिकीय आवेश, 5. NULL\n1) ऑफ़बाऊ नियम\n2) अष्टक नियम\n3) मेण्डलीव की आवर्ता\n4) प्रभावी नाभिकीय आवेश


युद्ध कब खतम होई ? – Hum Bhojpuria\nCategory: पंडीजी के पतरा\nहमार स्पष्ट उत्तर बा - 8 अप्रैल 2022 के बादे।\nलोग के कहनाम बा, अइसन काहे ? ई युद्ध 3-4 दिन से ज्यादा ना चले के चाहीं ...\n- इंजीनियर दीपक कुमार (मूल लेखक)\nडॉ. राजेश कुमार 'माँझी' (अँग्रेजी से भोजपुरी अनुवाद)\n« द कश्मीर फाइल्स देखला के बाद जे ना रोअल ओकरा आँखिन में लोर ना होईदुनिया में युद्ध ना बुद्ध के दरकार बा »


June 2015 – टटका खबर\nयूपी पुलिस अउर कुछ कर सके भा ना बाकिर भईंस, मुर्गी, आ अब कुकुर खोजे में ओकरा महारत हासिल होखत जात बा. आजम खान आ एगो भाजपा विधायक के भईंसन के ‘खोज’ लिहला का बाद ओकरा मुर्गी खोजे के काम मिलल रहुवे आ अब ओकरा जिम्मे कानपुर के एगो आदमी के भुलाइल कुकुर खोजे के…\nRead More about सगरी खबर भोजपुरी में (मंगल, 30 जून 2015)\nकाल्हु अतवार का दिेने देशवासियन से अपना मन के बात बतियावे के कड़ी में प्रधानमंत्री नरेंद्र मोदी देश में खराब होखत जात लिंग अनुपात पर चिन्ता जतावत कहलन कि बेटी बचावऽ बेटी पढ़ावऽ अभियान के बरियार बनवला के जरूरत बा. एह बारे में हरियाणा के एगो सरपंच के शुरु कइल अभियान के समर्थन देत पीएम…\nRead More about सगरी खबर भोजपुरी में (सोमार, 29 जून 2015)\nरोजे एगो नया विवाद जनमावत ललित मोदी अब खुलासा कइले बाड़म कि भारतीय क्रिकेट टीम के खास खिलाड़ियन में शामिल सुरेश रैना आ रविंद्र जडेजा सट्टेबाजी में शामिल रहले आ ललित एह बारे में आईसीसी के सीईओ डेविड रिचर्डसन का लगे शिकायत भेजलहु रहलन. ललित मोदी के कहना बा कि एह गलत काम में ड्वेन…\nRead More about सगरी खबर भोजपुरी में (अतवार, 28 जून 2015)\nपंद्रहवीं विधानसभा के मानसून सत्र आ विधान परिषद के अगिला सत्र शुरु होखे के दिन बढ़ा दीहल गइल बा. पहिले 24 जुलाई से शुरु होखे वाला सत्र अब3अगस्त से शुरु होखी आ महज चार दिन खातिर चली. आखिरी दिने अनुपूरक लेखा विवरण पास करावल जाई. यूपी के नयका डीजीपी बने खातिर रेस शुरु…\nRead More about सगरी खबर भोजपुरी में (शनिचर, 27 जून 2015)\nमालेगांव विस्‍फोट मामिला में सरकारी वकील रोहिणी सेलियन के कहना बा कि राष्‍ट्रीय जांच एजेंसी उनुका पर एह मामला में नरम रुख अख्तियार करे के दबाव डालत बा. साल 2008 से चलत एह मुकदमा में आजु ले सरकार कवनो चार्ज शीट नइखे दाखिल कर सकल बाकिर मामला के लटकावत आवल जात बा काहे कि एह…\nRead More about सगरी खबर भोजपुरी में (शुक, 26 जून 2015)\nसुने में आवत बा कि आयकर विभाग कांग्रेस अध्यक्ष सोनिया गांधी आ उपाध्यक्ष राहुल गांधी के नोटिस भेजे वाला बा. ओकरा पता लागल बा कि नेशनल हेराल्ड अखबार के संपत्ति हथिया लिहला का बाद एह लोग के नाहियो त 1,300 करोड़ रुपिया के आमदनी भइल बा. जान जाईं कि हजारन करोड़ के ई संपत्ति हथियावे…\nRead More about सगरी खबर भोजपुरी में (बुध, 24 जून 2015)\nतमिलनाडु के मुख्यमंत्री जयललिता के खिलाफ जानल आमदनी से अधिका के संपति होखला के मामिला में कोर्ट से मिलल राहत का खिलाफ आजु मंगल का दिने कर्नाटक सरकार सुप्रीम कोर्ट में गोहार लगा दिहलसि. ओकर कहना बा कि जयललिता के चुनाव लड़े लायक ना माने वाला आदेश के बरकरार राखे के चाहीं. राज्य सरकार के…\nRead More about सगरी खबर भोजपुरी में (मंगल, 23 जून 2015)\nअफगानिस्तान में तालिबान आतंकवादी संसद पर हमला क दिहले आ बम फोड़त आ गोलीबारी करत घुस गइले. बाकिर सुरक्षाबल के जवान सातो आतंकवादियन के मार गिरवले. एह हमला में पाँच गो नागरिको के मौत हो गइल बा. मुंबई का किनार समुद्र में डूबत एगो जहाज जिंदल कामाक्षी से भारतीय नौसेना 20 गो क्रू मेंबर्स के…\nRead More about सगरी खबर भोजपुरी में (सोमार, 22 जून 2015)\nआजु 21 जून का दिने दुनिया भर के 191 देशन में विश्व योग दिवस मनावल गइल. दिल्ली के राजपथ पर पीएम मोदी का संगे नाहियो त 37 हजार लोग एक जगहा पर योग क के एगो रिकार्ड बना दीहल. दिल्ली के राजपथ पर भइल पीएम के कार्यक्रम में दिल्ली के मुख्यमंत्री अरविन्द केजरौवालो शामिल भइलें….\nRead More about सगरी खबर भोजपुरी में (अतवार, 21 जून 2015)\nयूपी के राज्यपाल राम नाईक आजु गोरखपुर में योग आ महायोगी गोरक्षनाथ विषय पर आयोजित गोष्ठी में कहलन कि भारत का तरफ से योग के रूप में एगो शनदार तोहफा दुनिया के दिआइल बा आ क्रियात्मक योग के लोकप्रिय बनावे वाला गुरू गोरक्षनाथ के साधनास्थली होखला का चलते गोरखपुर के योग क गंगोत्री कहल जा…\nRead More about सगरी खबर भोजपुरी में (शनिचर, 20 जून 2015)\nरेलवे के तत्काल सिस्टम में कुछ ना कुछ घोटाला त जरूरे हो रहल बा ना दू मिनट का भितरे 180 टिकट कइसे कट जात बा. विभाग के देखे के चाहीं कि तत्काल टिकट कटावे वालन के आइपी का ह आ कहीं एके आइपी भा कुछेके से त ई घपला नइखे हो रहल. आखिर सब कुछ…\nRead More about सगरी खबर भोजपुरी में (शुक, 19 जून 2015)\n21 जून का दिने पूरा दुनिया विश्व योग दिवस मनावे के तइयारी में बावे त इहो जाने जोग बा कि दुनिया के अकेला योग विश्वविद्यालय बिहार के मुंगेर बा. एह बिहार स्कूल आफ योग के स्थापना साल 1964 में स्वामी सत्यानंद जी कइले रहीं आ तब से लगातार ई संस्थान योग के शिक्षा देत आइल…\nRead More about सगरी खबर भोजपुरी में (बियफे, 18 जून 2015)\nबिहार विधानसभा चुनाव खातिर भाजपा के प्रभारी अनंत कुमार के बयान का बाद उपजल बेचैनी सुशील मोदी के चुप ना रहे दिहलसि आ ऊ अब खुल के सामने आ गइल बाड़न. उनकर कहना बा कि भाजपा बिहार चुनाव से पहिले आपन नेता घोषित कर दी. देखल जाव कि सुशीलो मोदी शत्रुघ्न सिन्हा के लाइन धरत…\nRead More about सगरी खबर भोजपुरी में (बुध, 17 जून 2015)\nदू दिन से कुछ मीडिया पर सुषमा स्वराज के इस्तीफा माँगत अभियान चलावल जात बा. एही अभियान का सहारे कांग्रेसो आपन बचल खुचल ताकत जोड़ दिहले बिया. सुषमा पर आरोप बा कि लंदन में रहल ललित मोदी के इंगलैंड से यात्रा के कागजात हासिल करे में सहयता चहुँपवली जबकि ललित मोदी का खिलाफ इडी के…\nRead More about सगरी खबर भोजपुरी में (मंगल, 16 जून 2015)\nपिछला3मई के करावल गइल आलइण्डिया प्रीमेडिकल टेस्ट के रद्द करत सुप्रीम कोर्ट एकरा के फेरू से चार हप्ता का भितरे करा लेबे के आदेश दे दिहलसि. पिछलका इम्तिहान का दिने कुछ लोग हरियाणा का रोहतक में आंसर शीट का साथे धराइल रहलें. एकरा बाद कुछ छात्र एकरा के दुबारा करावे के मांग करत…\nRead More about सगरी खबर भोजपुरी में (सोमार, 15 जून 2015)\nभारत सरकार का तरफ से कहल गइल बा कि भारत चीन संगे व्यापार बढ़ावे खातिर तय कर लिहले बा काहे कि एहसे दुनू देश के फारदा होखे वाला बा. मेक इन इंडिया से भारत में रोजगार बढ़ी आ चीन खातिर निवेश के राह खुली. केन्द्र सरकार परमाणु दुर्घटना बीमा कोष ला डेढ़ हजार करोड़ रुपिया…\nRead More about सगरी खबर भोजपुरी में (अतवार, 14 जून 2015)\nबिहार विधानसभा चुनाव खातिर भाजपा के चुनाव प्रभारी अनंत कुमार के आ सह प्रभारी धर्मेन्द्र कुमार के बनावल गइल बा. एह बीच रामविलास पासवान के लोजपा, उपेन्द्र कुशवाहा के आरएलएसपी आपन आपन गोल के सीट बढ़वावे का जुगत में लागल बाड़े. सभे जानत बा कि भाजपा कवनो एक आदमी के नेता बना के चुनाव लड़े…\nRead More about सगरी खबर भोजपुरी में (शनिचर, 13 जून 2015)\nबिहार के मुख्यमंत्री रहल जीतन राम मांझी काल्हु भाजपा अध्यक्ष से मिलला का बाद एनडीए में शामिल होखे के एलान कर दिहलन. कहलन कि सीट का बारे में अबहीं कवनो बात नइखे भइल बाकिर नीतीश आ लालू के नापाक गठबन्हन के हरावे खातिर उनकर गोल भाजपा से मिल के चुनाव लड़ी. ओने भाजपा से हमेशा…\nRead More about सगरी खबर भोजपुरी में (शुक, 12 जून 2015)\nमंगल का दिने भारत के सेना इतिहास रच दिहलसि जब म्यांमार का सीमा में घुस के ऊ उग्रवादियन के दू गो ठिकाना नेस्तनाबूद कर दिहलसि. साथही सगरी पड़ोसी देशन के इशारो दे दिहलसि कि अब हमला करे वालन के छोड़ी ना. केन्द्रीय सूचना आ प्रसारण राज्‍य मंत्री राज्‍यवर्धन सिंह राठौड़ बतवलन कि ई घटना आतंकियन…\nRead More about सगरी खबर भोजपुरी में (बुध, 10 जून 2015)


सिर्फ शो-पीस बनिके नइखी रहल चाहत राखी त्रिपाठी | Anjoria's Weblog\nअमूमन भोजपुरी हीरोइनन के अहमियत शो-पीस से बेसी कुछ ना होखे. मजबूरिये में सही बाकिर अभिनेत्री लोग एह हालात के नियति मान लिहले बा. बाकिर राखी त्रिपाठी हालात से समझौता कइला का बजाय ओकरा के बदलल चाहत बाड़ी.\nबकौल राखी अगर हीरोइनन के शो-पीस वाला हालात में बदलाव नइखे आवत त एकर खामियाज़ा भोजपुरीए सिनेमा के उठावे पड़ी. सिनेमा के मिजाज़ आ अंदाज़ तेज़ी से बदलत बा, अब दर्शक अभिनेत्रियन के खाली डाँड़ मटकावत भा फेंड के टहनी पकड़ले गावत नइखे देखल चाहत. बलुक फिल्म के कहानी आ ओकरा ट्विस्ट अउर टर्नो में उनुकर पूरी भागीदारी चाहत बा.\nकॉलेजे का समय से बागी सुभाव के रहल राखी त्रिपाठी ग्लैमर के कामयाबी के पैमाना माने के तइयार नइखी. उनुकर कहना बा कि कहानी के माँग पर ग्लैमर झमकवला से उनुका कवनो परहेज बाकिर जबरिया सिचुएशन ठूंस-ठेल के देह उघारे के चलन उनुका मंजूर नइखे. इहे ना, राखी एह इंडस्ट्री के कई अउरियो रिवाजन से इत्तेफाक ना राखसु. बावजूद एकरा उनुकर कामयाबी के सफर बिना रुकले जारी बा.\nहालही में राखी त्रिपाठी के मैथिली फिल्म “सजना के अंगना में सोलह श्रृंगार” आ भोजपुरी फिल्म “अचल रहे सुहाग” कामयाबी के परचम फहरवलसि. एह फिल्मन के उदाहरण पेश करत राखी के कहना बा कि एह फिल्मन में परम्परा आ मूल्यन के तवज्जो दिहल गइल रहे आ तबहियो दर्शक एह फिल्मन के आपन भरपूर प्यार दिहले. एहसे ओह फिल्मकारन के आँख ज़रूर खुली जे सेक्स आ फूहड़पने के अपना सफलता के कुंजी मानत लकीर के फ़कीर बनल बाड़े.\nआवे वाला समय में राखी त्रिपाठी ‘चुन्नुबाबू सिंगापुरी’, ‘काली’, ‘कोठा’, ‘चालबाज़ चुलबुल पांडेय’ अउर ‘जीजाजी की जय हो’ जइसन फिलिमन में नजर आवे वाली बाड़ी.\n(स्पेस क्रिएटिव मीडिया के भेजल रपट)\nThis entry was posted in कलाकार and tagged राखी त्रिपाठी by Anjoria. Bookmark the permalink.


Arbind Mishra's Page - JaiBhojpuri.com\nBlog PostsDiscussionsEventsGroupsPhotosPhoto AlbumsVideos Arbind Mishra's Likes Arbind Mishra's Friends\nView All Arbind Mishra's Page\nशशि कुमार सिंह (SHASHI) leftacomment for Arbind Mishra"प्रणाम आ जय भोजपुरी\n"Oct 5, 2012Rajeev Mishra "राजीव भोजपुरिया" leftacomment for Arbind Mishra"भाई जी , रउवा के जन्म दिवस के हार्दिक बधाई , ईश्वर से प्रार्थना बा राउर दामन हमेशा खुशियों से भरल रहो , कामयाबी राउर गोड़ चूमे इहे शुभकामना बा"Oct 5, 2011शशि कुमार सिंह (SHASHI) leftacomment for Arbind Mishra"प्रणाम आ जय भोजपुरी\nआ संगे-संगे भोजपुरिया स्वाभिमान सम्मेलन-२ - ०३/१२ २०११ मे आवे के नेवता बाटेप्रोग्राम के बारे मे जान्कारी नीचे बाल दुनो लिंक प दिहल गैईल बा....आशा बा ०३/१२ २०११ के सिवान मे…"Oct 5, 2011नबीन भोजपुरिया ( NB ) leftacomment for Arbind Mishra"अरबिंद जी प्रणाम आ जय भोजपुरी\nजनमदिन के बहुत बहुत बधाई आ अउलाह शुभकामना बा ।\nसफलता राउर कदम चुमे बस इहे प्रार्थना बा उपर वाला से ।\nजय भोजपुरी जिया भोजपुरी चला जीरादेई"Oct 5, 2010Ashutosh Ranjan leftacomment for Arbind Mishra"जनम दिन के बहुत बहुत बधाई आ शुभकामना बा...."Oct 5, 2010Mantu Singh leftacomment for Arbind MishraMar 24, 2010arun pandey leftacomment for Arbind Mishra"Arbind ji swagat ba aap ke jaiBhojpuri me"Mar 23, 2010नबीन भोजपुरिया ( NB ) leftacomment for Arbind Mishra"प्रणाम आ जय भोजपुरी\nजय भोजपुरी"Mar 23, 2010Arbind Mishra is nowamember of JaiBhojpuri.comMar 23, 2010 Welcome Them! RSS\nBharaulli, Bhojpur District, Aara, Bihar\nPassionate about bhojpuri dialect as well as culture.\nAt 10:45am on October 5, 2012, शशि कुमार सिंह (SHASHI) said… प्रणाम आ जय भोजपुरी\nAt 2:50pm on October 5, 2011, Rajeev Mishra "राजीव भोजपुरिया" said… भाई जी , रउवा के जन्म दिवस के हार्दिक बधाई , ईश्वर से प्रार्थना बा राउर दामन हमेशा खुशियों से भरल रहो , कामयाबी राउर गोड़ चूमे इहे शुभकामना बा At 7:51am on October 5, 2011, शशि कुमार सिंह (SHASHI) said… प्रणाम आ जय भोजपुरी\nआ संगे-संगे भोजपुरिया स्वाभिमान सम्मेलन-२ - ०३/१२ २०११ मे आवे के नेवता बाटेप्रोग्राम के बारे मे जान्कारी नीचे बाल दुनो लिंक प दिहल गैईल बा....आशा बा ०३/१२ २०११ के सिवान मे भेट होई................http://www.jaibhojpuri.com/events/4-2011?id=3634233%3AEvent%3A336282&page=-1#last_commenthttp://www.jaibhojpuri.com/forum/topics/2-1ऐहीजा राउर सुझाव आ विचार आमंत्रित बा....................राउर सुझाव आ विचार के बेसब्री से इन्तजार बा .http://www.jaibhojpuri.com/forum/topics/3634233:Topic:338803जय भोजपुरी At 8:49am on October 5, 2010, नबीन भोजपुरिया ( NB ) said… अरबिंद जी प्रणाम आ जय भोजपुरी\nजय भोजपुरी जिया भोजपुरी चला जीरादेई At 12:48am on October 5, 2010, Ashutosh Ranjan said… जनम दिन के बहुत बहुत बधाई आ शुभकामना बा.... At 12:13pm on March 24, 2010, Mantu Singh said… At 12:30pm on March 23, 2010, arun pandey said… Arbind ji swagat ba aap ke jaiBhojpuri me At 12:25pm on March 23, 2010, नबीन भोजपुरिया ( NB ) said… प्रणाम आ जय भोजपुरी


जमीन खातिर के भयल मार | Khabar Lahariya (खबर लहरिया)\nखबर लहरिया » जमीन खातिर के भयल मार\nजिला वाराणसी, ब्लाक चिरईगावं , गावं सोनहीं बर्थरा। इहां के दलित बस्ती में 13 जून 2014 के रात के साढ़े दस बजे बड़ा भाई मोहन छोटा भाई मोती के बीच जमीन के लेके मार पीट भयल। जवन कि घरे के दुआरी पर गढ्ढा जमीन रहल वोही के पाट देहले से छोटा भाई मोती से मार पीट गाली गलौज भयल।\nमोती के मेहरारू जड़ावती देवी बेटी सुनीता कुमारी के बहुत मरलेश। जेकरे वजह से ओन लोग के बहुत चोट लग गएल। इहां तक कि दाँत के निशान भी रहल। मोहन अपने परिवार के लेके थाना चैबेपुर गएल रहलन लेकिन कउनों सुनवाई नाहीं भयल। रिपोर्ट भी दर्ज नाहीं भयल। एही से प्राथमिक स्वास्थ्य केन्द्र पर मेडिकल जाँच भी नाहीं होत रहल। कई दिन के बाद 17 जून 2014 के शाम पांच बजे बुला के रिपोर्ट लिखलन। आउर दूनों पक्ष से 18 जून के सुबह बात कइलन। एस. ओ. आगे के कारवाही 21 जून 2014 के दूनों भाई के समझौता क\nजर-जर परो प्रतीक्षालय\nवाराणसी :काशी शि‍ल्‍प मेला में देखिए धान से...\nरेलवे स्टेशन वाराणसी में 45 वर्षीय व्यक्ति का...


टटका खबर : बुध, 22 जुलाई 2015 (गदबेर) – टटका खबर\nना काम कइनी ना करे देब का सिद्धांत पर चलत कांग्रेसी गोल आजुओ संसद ना चले दिहलसि. दिक्कत ई बा कि सरकार हर मुद्दा पर बहस आ चरचा ला तईयार बिया बाकिर कांग्रेस के त बस इस्तीफे चाहीं. लोग ओकरा के हरा के बियाबान में भेज दिहलसि त उहो केहु के आराम से काम ना करे दी. आजु लोकसभा में स्पीकर सुमित्रा महाजन सांसदन के चेतावत कहली कि अगर केहु तख्ती देखावल त ओकरा के बाहर करा दीहल जाई. कहली कि संसद के मर्यादा बनवले राखल जरूरी बा. एह बात पर कांग्रेसी गोल फेरू संसद के बीच में आ गइल आ नारे बाजी करे लागल. ई लोग करिया पट्टिओ बन्हले रहुवे बाँह पर. हल्ला गुल्ला थमत ना देख लोकसभा काल्हु तक खातिर टार देबे के पड़ल.\nराज्‍योसभा में हालात अइसने रहल आ ओहिजो दुनू तरफ के गोल अपना अपना जिद्द पर अड़ल रहल. ओहिजो कवनो काम काज ना हो पावल.\nआजु विदेश मंत्री सुषमा स्‍वराज एगो ट्विट क के कांग्रेस के एगो बड़का नेता कोयला घोटाला के आरोपी संतोष बागरोडिया के राजनयिक पासपोर्ट दिआवे ला उनुका पर दबाव डाले के कोशिश कइले रहलें. कहली कि समय अइला पर संसद में ओह नेता के नाम जाहिर कर दीहें. सुषमा के ट्विट का बाद सोनिया गाँधी आ राहुल गाँधी के अगुअई में निकले वाला विरोध रैली रद्द कर दिहलसि कांग्रेस आ एकर कवनो कारणो ना बतवलसि.\nबिहार के मुख्यमंत्री नीतीश कुमार आजु एगो ट्वीट का कइलन कि बिहार के राजनीति गरमा गइल. नीतीश कहलन कि ‘चंदन विष व्यापत नहीं, लिपटे रहत भुजंग’ आ ओकरा बाद लोग पूछत बा कि ई भुजंग के ह? कुछ दिन पहिले लालू नीतीश के तुलना जहर से कइले रहलें त अब नीतीश लालू के सीधे साँप बता दिहलन.\nमध्‍यप्रदेश में व्‍यापमं घोटाला पर होखत हंगामा का चलते विधानसभा के मानसून सत्र तय समय से नौ दिन पहिलहीं खतम कर दीहल गइल. एह बीच ना त कवनो बहस हो सकल ना सवाल उठावल गइल. हालांकि पाँच गो विधेयक आ अनुपूरक बजट केहू तरह पास करा लीहल गइल.\nदिल्‍ली महिला आयोग के अध्‍यक्ष का रूप में स्‍वाती मालीवाल के बहाली के दिल्‍ली के उपराज्‍यपाल नजीब जंग नामंजूर कर दिहलन आ सरकार से पूछलन कि बिना उनुका से मंजूरी लिहले ई बहाली कइल कइसे गइल.\nमुंबई में 1993 के बम विस्‍फोट करावे वाला याकूब मेमन अब महाराष्‍ट्र के राज्‍यपाल का लगे दया के गोहार लगवले बा. सैकड़ों निर्दोष लोग के जान लेबे वाला का तरफ से एह तरह दया खातिर गोहार लगावल अजबे लागत बा.\nबम्‍बई शेयर बाजार में आजु शानदार उछाल देखे के मिलल आ बाजार तेजी ले के बंद भइल. डालर के मुकाबले रुपिया के दाम में चार पइसा के कमजोरी आइल. आजु सेंसेक्स में 323 अंक आ निफ्टी में 104 अंक के बढ़त दर्ज भइल.\nअपना मुख्यमंत्रियन पर कांग्रेसी हमला का बाद आजु भाजपा पलटवार कइलसि आ उत्तराखंड के कांग्रेसी मुख्यमंत्री हरीश रावत के एगो आडियो क्लिप जारी क दिहलसि जवना में ऊ एगो शराब कारोबारी से रुपिया के लेनदेन के बात करत बाड़न.\nतीन दिन से जमशेदपुर में चलत साम्प्रदायिक तनाव का माहौल में आजु कवनो घटना ना घटल आ कर्फ्यू में चार घंटा के ढील दीहल गइल. बाकिर जमशेदपुर के मानगो, आजादनगर, ओलिडीह आ एमजीएम इलाका में ई राहत नइखे दीहल गइल. सोमार का दिने मानगो में एगो लड़िकी से छेड़छाड़ के बाद मारापीटी हो गइल रहुवे आ दू गो समुदाय का बीच तनाव पसर गइल.\nयूपी सरकार अब अइसन इंतजाम कर दिहले बिया कि पेट्रोल आ डीजल के दाम में होखे वाला कटौती के फायदा लोग मत उठा लेव. पहिले दाम का अनुपात में वैट लागत रहुवे आ दाम कम भइला पर वैटो कम हो जात रहुवे जवना से लोग के बेसी फायदा होखत रहुवे. बाकिर अब लीटर पर वैट लगा दीहल गइल बा आ दमा घटला पर वैट घटे के लाभ ना मिल पाई जनता के.\nटटका खबर से कवनो तरह के आमदनी ना होखे, एहसे आदमिओ ना राखल जा सके एकरा पर काम करे खातिर. जब समय मिलेला त अपना भोजपुरी प्रेम का चलते एकरा के प्रकाशित करत रहेनी. कमाए खाए वाला कामो पर धियना दीहल जरूरीए होला अतना रउरो सभे मानब आ देर सबेर अबेर कुबेर का चलते होखे वाला दिक्कत के अनदेखी क देब.


भाजपा पडोसी देशन से बढ़िया संबंध राखे के हिमायती, कहलन डा॰ जोशी – टटका खबर\nभाजपा पडोसी देशन से बढ़िया संबंध राखे के हिमायती, कहलन डा॰ जोशी\nभाजपा के पुरनिया नेता आ संसद के लोक लेखा समिति के अध्यक्ष डा. मुरली मनोहर जोशी काल्हु यूनीवार्ता से वाराणसी में बतियावत कहलन कि उनकर पार्टी पडोसी देशन संगे बढ़िया सम्बंध राखे के हिमायती ह बाकिर देश हित का कीमत पर ना. कहलन कि जम्मू काश्मीर मे नियंत्रण रेखा पर जवन घटना भइल बाड़ी स ऊ भारत सरकार के बहुते कमजोर आ लचर नीति के दुष्परिणाम ह. कहलन कि भारत सरकार इतिहास से सबक नइखे लेत.\nभाजपा नेता के कहना रहे कि पाकिस्तान हमेशा बात समझौता के करेला बाकिर घात लगाके आतंकवादियन के भारत मे घुसावत रहेला. अइसन में कवनो जरूरत ना रहे कि प्रधानमंत्री डा. मनमोहन सिंह अमेरिका मे नवाज शरीफ से बतियवतन. उनका त नवजा शरीफ के कटघरा मे खडा करे चाहत रहे.\nडा॰ जोशी के कहना रहे कि भारत के अमेरिकी राष्ट्रपति वराक ओबामा के साफ बता दीहल चाहत रहे कि अगर ऊ भारत के आपन बहुमूल्य दोस्त देश मानत बाड़े त भारत मे आतंक फइलावे के दोषी पाकिस्तान का खिलाफ सख्त कदम उठावसु.\nडा॰ जोशी इहो कहलन कि केन्द्र सरकार के दब्बू नीतिए का चलते चीनो के हौसला बढत जात बा आ चीन हमनी के देश के हजारो वर्ग किलामीटर जमीन पर कब्जा कर रखले बा.\nTags: चीन, डा॰ जोशी, पाकिस्तान, भाजपा, भारत


कुलछनी – Anjoria\nOct 26, 2014 उमेश ओझा, कहानी, भोजपुरी\nनीलम के गोड़ धरती प ना पड़त रहे. खुशी के मारे एने से ओने उछलत कुदत चलत रही. एह घरी के सभ लइकी आ लइका के बड़ी इन्तजार रहेला. नीलमो आखिर उछल कुद काहे ना करस. उनकर बिआह जे ठीक भइल रहे. नीलम के मन में खुशी के लड्डू फूटल जात रहे. तिलक लेके उनकर बाबुजी आपन हित-नाता के साथे निकले वाला रहले. तबही नीलम अपना बाबुजी के आवाज लगवली, ‘बाबुजी…, बाबुजी….!’\n‘इयाद से लइका वाला सोना के सिकरिआ राखी लिही.’\nनीलम के घर मे बइठल सभ लोग नीलम का ओर देखे लगले. नीलम के मॉइ चुस्की लेत बोलली, ‘अरे ए पगली, तोरा का हो गइल बा? हमनी के मालूम बा कि तहार बिआह होता. मजाल बा कि कवनो कसर रहि जाई.’\nसभ लोग हंसे लागल. नीलम शरमा के भाग गइली. नीलम के बाबुजी रविरंजन जिला समाहरणालय में नोकरी करत रहले. जिला के प्रतिष्ठितन में उनकर गिनती होत रहे. उनका एगो बेटी नीलम आ एके गो बेटा विनय बाड़न. रविरंजन नीलम के बढिया शिक्षा दिअवइले रहले. नीलम सी॰एस॰ करत रहली. विनय अबही +2 के अंतिम परीक्षा में बइठे वाला रहले. नीलम के एगो बड़ कम्पनी से नोकरी के बुलावो आइल रहे. नीलम कद काठी के बढिया, दुधिया गोराई के, करिया आँखि उनकर सुन्दरता के चार चाँद लगावत रहे.\nदोसर ओर सत्य प्रकाश कलकता पुलिस में इन्सपेक्टर के पद प कार्यरत रहीं. उनका एकेगो बेटा प्रेम बाड़न. प्रेमो नीलम से कवनो निहन कम ना रहले. प्रेम सी॰ए॰ कइला के बाद मुंबई के एगो प्रतिष्ठित कम्पनी में नोकरी करत रहले. सत्य प्रकाशो अपना बेटा प्रेम के बिआह इयादगार के रूप में मनावल चाहत रहले कि वोइसन बिआह केकरो ना भइल होखे. आपन बेटा के बिआह खातिर रविरंजन से दहेज के रूप में नगद पैतीस लाख आ एगो मारसीडीज गाड़ी प तय कइले रहले. बिआह ठीक ठाक होखला के बाद सत्य प्रकाश, रविरंजन से कहसु कि, ‘भाई रविरंजन जी, हम त, राउर लइकी के सुन्दरता के देखीए के अतना कम में बिआह तय कइले बानी. ना त पचासो लाख देबे वाला आदमी आइल रहले.’\n‘हँ सत्य प्रकाश जी, काहे ना, राउर बेटा सी॰ए॰ जे कइले बा आ उपर से रउआ पुलिस इन्सपेक्टर ठहरनी. खुशी से ना त डर से त मिलीये जाइत, कि कानुन के सभ जानकारी रउरा बा, ओकरा बेटी के कइसे तंग कइल जाइ रउरा से बढिआ दोसर के जानी.’ एह बात प दुनो ठहका मारी के हंसे लागत रहले.\nरविरंजन अपना सगा संबंधियन का साथे तिलक लेके कलकता सत्य प्रकाश जी का घरे पहुँच गइले. तिलक गाजा बाजा के साथे शांति पूर्वक पूरा भइल. सत्य प्रकाश आपन बेटा के तिलक में अपना विभाग के सभ बड़ अधिकारियन के बोलवले रहले. सभ केहु तिलक में रविरंजन के चढ़ावल समानन के खुब बड़ाई कइले. प्रेम के खुब ढेर आशीर्वाद दिहलन. रविरंजनो आपन बेटी के बिआह में कवनो कसर ना राखल चाहत रहले. एकरा खातिर उ बेचाइओ जाे ला तइयार रहले. आपन लइकी के बिआह में आपन राखल सभ जमा पुंजी लगा दिहले रहन. रविरंजन जी आपन संबंधी लोगन के साथ लइका पक्ष से बिदाई लेके अपना घरे अइले. लइकी पक्ष सत्य प्रकाश के आव-भगत से बड़ी खुश लागत रहे लोग.\nबिआह आठ दिन बादे होखे वाला रहे. बिआह के तेयारी में दुनो पक्ष लाग गइल. जइसे-जइसे बिआह के दिन पास आवत रहे नीलम के घबराहट बढ़ल जात रहे. नीलम आपन होखे वाला पति के बारे में अलग-अलग सपना सजोवे लागल रही. सोचत रही कि उनकर पति कइसे घोड़ा प सवार होके अइहे, आ उनका के अपना साथे लेके जइहे. उ आपन सुहागरात के तेयारीओ कर लेले रही. बिआह के चार दिन रह गइल रहे तसही रविरंजन के फोन के घंटी बाजल…ट्रिन……..ट्रिन………\n‘हेलो, सत्य प्रकाश जी, कहीं कइसे इयाद कइनी. बिआह के तेयारी ठीक से चलत बा नू. बस चार दिन रह गइल बा बिआह के.’\n‘हँ रविरंजन जी, तेयारी त ठीके चलत बा. रउरा से कुछ काम रहल हा. अगर रउरा कलकता आ जइतीं त ठीक होइत.’\n‘कुछ बात बा का, सत्य प्रकाश जी? आजु हमरा के कलकता बोलावत बानी.’\n‘बस अतने कह सकत बानी कि राउर आइल जरूरी बा.’ फोन कट जात बा.\nनीलम के माई पूछली, ‘का जी, का भइल? केकर फोन रहल हा? आ फोन सुनते मुंह काहे लटका लिहनी?’\n‘का कहीं, सत्य प्रकाश जी के फोन रहल हा. ना जाने का बात बा. हमरा के कलकता बोलावत बानी.’\n‘का! कलकत्ता? कहीं फेरू से त कवनो नया माँग ना करी लोग?’\n‘का कहीं, गइले प पता चली. अइसन करऽ, समय नइखे, तेयारी क द. सांझी वाली गाड़ी से चलि जाइब.’\nरविरंजन राति के दस बजे हावड़ा स्टेशन प उतरले आ बिना कुछ खइले पिअले सीधे रात के इगारह बजे सत्य प्रकाश के घरे पहुच गइले. सत्य प्रकाश के घरे पहुचि के रविरंजन अवाक रहि गइले कि ई का, एहीजा त मातमी उदासी छवले बा. कवनो तेयारी नइखे. सभ उदास बइठल शायद इनके आसरा देखत बाड़न. प्रेम रविरंजन के सत्य प्रकाश के रूम में ले गइले. थोड़िके देर के बाद प्रेम बाहर निकल गइले त, सत्य प्रकाश कहले, ‘बइठीं रविरंजन जी, कहीं राहता में कवनो तकलीफ त ना भइल हा?’\n‘ना सत्य प्रकाश जी, दिक्कत त ना भइल हा. बाकि ई का बिआह के घर ह, आ कवनो तेयारी नइखे बुझात, ई कइसन उदासी छवले बा?’\nतब सिसकत ‘का बताईं, रविरंजन जी हलाते अइसन हो गइल बा. बाबुजी जी ना रहनी.’ अतना सुनते रविरंजन के काठ मार गइल. अपना के सम्भारत आ चिहात बोलले, ‘का कहत बानी सत्य प्रकाश जी ? चार दिन पहिले तक त उहां के ठीके रही. अचानक का हो गइल हा?’\n‘का बताईं रविरंजन जी. काल्हू बाबुजी छत से नीचे उतरत रहीं कि सीढ़ी प से गोड़ बिछिला गइल आ ओहिजे उहाँ के आपन प्राण तेयाग दिहनी. हस्पतालो ले जाए के मौका ना मिलल.’\nरविरंजन फेर चिहाइल बोलले, ‘का! सीढी़ से गिर के?’ अब रवि रंजन के आपन खुशी प गरहन लागल लउकत रहे. सोचत रहले कि घरे जाके खुशी के घर में ई कइसन समाचार बताइब. तबहीं सत्य प्रकाश बोलले, ‘रविरंजन जी, कहत बड दुख होता. हालांकि हम उ सभ बात ना मानी, बाकी घर ह, घर के लोग के लेके चले के पड़ेला.’\n‘बिना सकुचाहट के कहीं सत्य प्रकाश जी, कवनो बात के बोझा अपना उपर मत राखीं.’\n‘रविरंजन जी, घर के लोग के विचार बा कि प्रेम के बिआह नीलम से अब ना होई.’\nई बात सुनि के रविरंजन सन रह गइले. पूछले, ‘अइसन काहे सत्य प्रकाश जी?’\n‘घर के लोग मानत बा कि नीलम के सगुन शुभ नइखे. सगुन आवते अइसन हादसा हो गइल. उ कुलछनी बाड़ी. उनका से आपन बेटा के बिआह नइखी कर सकत.’\n‘का कहत बानी सत्य प्रकाश जी? भला नीलम कुलछनी कइसे हो सकत बाड़ी? राउर बाबुजी के साथ घटल एगो घटना रहे. सीढ़ी प से गोड़ बिछिलाये के चलते ई घटना घटल. एह में हमरा बेटी के का दोस बा? अपना घर के लोग के समझाईं. कवन जुग मे जिअत बा लोग! दुनिया कहाँ से कहाँ पहुँच गइल आ रउरा सभे एगो निर्दोष लइकी के, जवना के रउरा सभे जानत तक नइखी, बिआह के पहिले कुलछनी कहे लगनी, आपन घर वालन के समझाईं.’\n‘हम समुझा के थाकि गइल बानी ओकरा बादे रउरा के बोलवले बानी. अब बिआह नइखे हो सकत. दोसरा जगह नीलम के बिआह क दिहीं इहे हमार आशीर्वाद बा.’\n‘अइसन मत करीं सत्य प्रकाश जी. हमरा किहें सब तेयारी हो चुकल बा, हमार पुरा परिवार टुट जाई, हम बरबाद हो जाइब.’\n‘हम कुछ नइखीं जानत, जब बोल देनी त बिआह ना होई. अब रउरा हमरा दुआर से जाईं आ दहेज में दिहल पइसो ले जाईं.’\nरविरंजन आपन सब सुझ-बुझ लगा दिहले बाकि कवनो फायदा ना भइल. आखिरकार रविरंजन अपना घरे आ गइले. घरे पहुचले त नीलम के माई पूछली, ‘का जी, का भइल, कलकता काहे के बोलवले रहे लोग?’\nबात के कवनो असर रविरंजन प ना पड़त रहे. सीधे अपना रूम में जा के पलंग प गिर पड़ले. उनका पंलग प गिरते नीलम चाय के कप लेके आ गइली. बेटी के हाथ से चाय के कप पकड़त रविरंजन भावुक हो गइले आ उनका आँखि से लोर टपके लागल. रविरंजन के लोर नीलम से बाचि ना सकल आ उ देख लिहली. एह प दुनो माई बेटी रविरंजन के लगे बइठ के पूछे लागल लोग. आपन पत्नी आ बेटी के आगे जादा देर तक रविरंजन चुप ना रह पवले. सत्य प्रकाश से भइल सभ बात कह दिहले. नीलम के त आपन सपना बालू के घर लेखा ढहि गइल रहे. उनकर हाल खराब होत जात रहे. बाकि आपन बाबुजी के हाल देखी के आपना प काबू पावत कहली, ‘घबराईं मत बाबुजी, हमहू सी॰एस॰ करत बानी. देखब उ लोग से बढ़िया परिवार में हमार बिआह होई.’\nरविरंजन ई सोचि के बड़ ब्याकुल रहन कि समाज के जवाब का देब. अतना जल्दी नीलम के बिआह कहाँ ठीक क दीं. आपन बेटी के हालत देखि के उ आपना के उनका आगे मजबूत देखावत रहले बाकी भीतर से कतना कमजोर, उ फैसला ना कर पावत रहले कि का करी. उनकर तेयारी सब बेकार हो गइल रहे. तब ही सांझी के उनकर फोन के धंटी बाजल. ट्रिन… ट्रिन…\n‘हेलो, के बोलत बा?’\nदोसरा तरफ से ‘हेलो, रविरंजन जी बोलत बानी, हमरा रवि रंजन जी से बतिआवे के रहल हा.’\n‘जी हमही बोलत बानी, रउरा के?’\n‘जी हम, कमलेश, आसनसोल रेलवे के स्टेशन प्रबन्धक.’\n‘जी कहीं, हम का कर सकत बानी?’\n‘अरे कुछ ना बस हमरा प एगो एहसान.’\n‘का कहत बानी, हम राउर बात नइखी समझ पावत.’\n‘अजी हम राउर बेटी नीलम के बिआह में प्रेम के तरफ से लइकी देखे रउरा किहां गइल रही, आ प्रेम के तिलको में गइल रहीं.’\n‘जी कहीं. हमरा धेआन से रउरा त उतरिये गइल रहीं, कहीं कइसन बानी, कइसे इयाद कइले बानी?’\n‘जी हम सुननी हा कि राउर बेटी नीलम से प्रेम के घर के लोग बिआह करे से मना कर देले बाड़न.’\n‘जी सही सुनले बानी.’\n‘अगर रउरा बुरा ना मानी त एगो बात कहीं.’\n‘अरे कहीं. बुरा का माने के बा.’\n‘हमार बेटा रमेश डिफेन्स में कर्नल बा. राउर बेटी नीलम हमरा आ हमरा बेटा के पंसद बिआ. हम रउरा से नीलम के हाथ, आपन बेटा रमेश के खातिर मांगत बानी. अगर राउर इजाजत होइत त वोही तारीख प बिआह हो जाइत.’\n‘का कहत बानी कमलेश जी? सत्य प्रकाश जी त आपन बाबुजी के मृत्यु के कारण हमरा बेटी के मानि के ओकरा के कुलछनी समझत बाड़न. आ रउरा सभ जानत, आपन बेटा रमेश के बिआह करेके तेयार बानी?’\n‘अइसन कवनो बात नइखे रविरंजन जी, हम अइसन बेकार के बात ना मानी, लइकी में कवनो दोस ना होला. उ त हमनी के समाज के बनावल ढोंग के कोप के भाजन बने ली स. अगर हम रउरा पसन्द बानी त एक दिन के रउरा लगे समय बा हमरा के जाँच लिहीं आ वोही तारीख प बिआह के तेयारी करीं. हमरा के भगवान बहुत कुछ देले बानी. बेटो एकेगो बा. हमरा रउरा से एक फुटी कउड़ी ना चाहीं. चाहीं त बस अपना बेटा खातिर राउर लइकी नीलम.’\n‘ठीक का, कमलेश जी डुबला के भगवान सहारा, हम रउरा लगे आवत बानी.’\nरविरंजन आसनोसल गइले. ओहिजा कमलेश जी से बात क के हंसी खुशी वापस अइले. दोसरा दिन कमलेश आपन बेटा रमेश के बारात लेके अइले. नीलम के बिआह बहुते धूम-धाम से भइल. शहर के ई एगो यादगार बिआह बन गइल. नीलम के बिआह में शहर के बड़-बड़ अफसर आ प्रेस के लोग बिआह के दर्शक रहे. बिआह के बाद नीलम अपना पति रमेश संगे हैदराबाद चली गइली आ ओहीजे दुनो आपन गृहस्थ जीवन हंसी खुशी से बिता रहल बाड़े.\nई कहानी एगो साच घटना प आधारित बा. एकर सचाइ के देखत एकरा मे स्थान आ पात्रन के नाम बदल दिहल गइल बा.\nआवऽ दियावा जरावऽ भोजपुरी के भईया\nमॉरीशस : आपन बोली-आपन लोग\n2 thought on “कुलछनी”\nमजा आ गइल..मजदार रचना..\numeshji ojha says:\nधन्यवाद हौशला हफजाई के अम्रितन्शुओम जी .


सभी श्रेणियाँ वयस्क इलेक्ट्रिक बाइक तह इलेक्ट्रिक बाइक लिथियम साइकिल पर्वत इलेक्ट्रिक बाइक वयस्क इलेक्ट्रिक स्कूटर तह इलेक्ट्रिक स्कूटर4व्हील इलेक्ट्रिक स्कूटर इलेक्ट्रिक मोटरसाइकिलें इलेक्ट्रिक ट्राइसाइकल इलेक्ट्रिक स्व यूनीसाइकिल संतुलन बिजली आत्म संतुलन स्कूटर इलेक्ट्रिक साइकिल पार्ट्स इलेक्ट्रिक स्कूटर भागों इलेक्ट्रिक ट्रीसील पार्ट्स इलेक्ट्रिक मोटर साइकिल पार्ट्स खाद्य वितरण बॉक्स\nवयस्क इलेक्ट्रिक बाइक (21)\nतह इलेक्ट्रिक बाइक (11)\nलिथियम साइकिल (11)\nपर्वत इलेक्ट्रिक बाइक (10)\nवयस्क इलेक्ट्रिक स्कूटर (10)\nतह इलेक्ट्रिक स्कूटर (10)\nचीन अच्छा गुणवत्ता Adult Electric Bike आपूर्तिकर्ता. Copyright © 2016 - 2019 aowaelectricbike.com. All Rights Reserved.


गोवा, आंध्रप्रदेश, अउर दिल्ली मे हाल में करावल गइल चार गो विधानसभा सीट के उपचुनावन में सरकारी गोल के जीत मिलल. गोवा में भाजपा के दू गो सीट, आंध्रप्रदेश में तेलुगूदेशम के एक सीट आ दिल्ली के आआपा गोल के एक सीट मिलल बा.\nगोवा के पणजी से मुख्यमंत्री मनोहर परिकर आ वलपोई से स्वास्थ्यमंत्री गिरीश छोडनकर अपना खिलाफ खड़ा कांग्रेसी उमीदवारन के हरवलन.\nदिल्ली के बवाना सीट आआपा का टिकट प जीतल वेदप्रकाश के पलटी मार के भाजपा में गइला से खाली भइल रहुवे. भाजपा उनुके के टिकटो दीहले रहुवे बाकिर आआपा के उमीदवार रामचन्दर उनुका के धकिया के तिसरका जगहा फेंक दिहलन. दुसरका जगह प कांग्रेस के उमीदलार रहलन.हालांकि आखिरी गिनती होखे से पहिले 22वां दौर में भाजपा कांग्रेस से आगा हो गइल।\nआंध्रप्रदेश केनन्दयाल सीट से तेलुगूदेशम के बीबी रेड्डी वाईएसआर कांग्रेस के उमीदवार के हरवलन.


बतकुच्चन – ११५ – Anjoria\nपिछला कई दिन से अलग अलग गोल आपन आपन गोलबन्दी करावे में लागल बाड़ी सँ. कहीं कवनो गोल के गुल्ला छटक जात बा त कहीं बरिसन से राजनीति का गुल्लक में डालल मेहनत पानी में जात लउकत बा. त हमहुं सोचनी कि काहे ना अबकि गोल, गोली, गोला, गुल्लक, आ गोलकी पर बतकुच्चन कर लिहल जाव. हालांकि गोल आ गोला पर बहुत दिन पहिलहुं एक बेर चरचा कइले रहीं. गोल के मतलब अगर बतावे चलीं त गोल अइसन रेखा होले जवना के कवनो ओर छोर ना होखे. एह मामिला में आजु के राजनीतिओ के कवनो ओर छोर नइखे बुझात. केने से चलीं कि एकर माथ गोड़ पकड़ा सको से बुझाते नइखे. संघ के दखलंदाजी के शिकायत करे वाला नेता संघे का दखलंदाजी का बाद मान जात बाड़ें आ फेर से वापिस लवट आवत बाड़ें. त मामिला भइल नु गोल वाला. अंगरेजी में गोल लक्ष्य के कहल जाला. फुटबाल हॉकी वगैरह में गोलपोस्ट होला जवना में गेंद चल जाव त कहल जाला कि गोल हो गइल. एह गोल के भोजपुरी जस के तस ले लिहले बिया बाकिर गोल के बचावे वाला गोलकीपर भोजपुरी में गोलकी बन गइल. अब एह गोलकी के मसाला वाला गोलकी से ना समुझे के चाहीं. मसाला वाला गोलकी गोल मिर्च के कहल जाला. अब ओह मसाला आ गोलकीपर दुनु ला भोजपुरी में गोलकी के इस्तेमाल कइल जाला. गोली बंदूको से निकलेला आ खेल का मैदान में लइकन के टई का रुप में. एह छोट छोट शीशा से बनल गोली से लइका खेलेलें जबकि बंदूक से निकलल गोली से अपराधी पुलिस आ सेना. एगो गोली जबानो से निकलेले जवन सामने वाला के मार गिरावेले. आ जइसे बंदूक से निकलल गोली वापिस ना लवटे वइसहीं से मुँह से निकलल बोली के गोलिओ वापस ना लवटे. ऊ आपन शिकार कइए के रहेले. कहे वाला इहो कहेलें कि बात के घाव लउके ना बाकिर बहुते गहिर चोट करेले. एहसे बोली के गोली बहुते सोच समुझ के चलावे के चाहीं. अब आईं गुल्लक पर. माटी के बनल गुल्लक में एगो छेद बनावल रहेला जवना में लइका लइकीन के बचत के शिक्षा दिहल जाला. ओह गुल्लक में रोज कुछ ना कुछ पइसा डाल के लइका लइकी आपन सिक्का जमा करेलें आ जब गुल्लक भर जाला त ओकरा के फोड़ के सगरी सिक्का बटोर रुपिया में बदल लिहल जाला भा ओकरा से कवनो चीझ बतुस खरीद लिहल जाला. राजनीति में काम करे वाला लोग एगो अदेख गुल्लक में आपन काम के सिक्का डालत रहेलें एह उमेद में कि कबो ई गुल्लक भरी आ तब ऊ आपन मनचाहा पद पा लीहें. बाकिर कुछ बदमाश लइका लइकी अइसनो होलें जे दोसरा के गुल्लक फोड़ सगरी जमा अपने बिटोर ले जालें. एह हालत में ओह लइका भा लइकी के दुखी होखहीं के जेकर जनम भर के कमाई दोसर लूट ले गइल. तब ओकरा के मनावे खातिर बाप महतारी के आगे आवे के पड़ेला आ ओकरा के कुछ भरोसा देबे के पड़ेला. अब एगो नया गुल्लक तूड़े के तइयारी चलत बा. अंतर अतने बा कि एह गुल्लक में साझीदारी में बचत बिटोरल गइल रहुवे आ अब ओकरा के एक फरीक अकेलही हपचे के फेर में बाड़न. कुछ लोग उनुका के लहका दिहले बा कि अलगा ना होखब त फेर तोहरा हाथे कुछ ना लागी. हो सकेला कि जबले रउरा एह बतकुच्चन के पढ़ब तबले ऊ गुल्लक फोड़ दिहल गइल होखी. देखीं कुछ सिक्का हमरो रउरा भेंटात बा कि ना. एह मौका पर एगो कविता याद आवत बा, संगही पढ़नी संगही खेलनी, संगही कइनी छलछंदर, हम चोन्हर साठो ना पवलीं तू लिहलऽ पचहत्तर. का हो भईया तोहरा चाहीं आ हमरा ना चाहीं?


shiva nand dwivedi sahar's Page - JaiBhojpuri.com\nshiva nand dwivedi sahar\nBlog Posts (6)Discussions (16)EventsGroups (2)Photos (16)Photo Albums (1)Videos (1) shiva nand dwivedi sahar's Likes Shiva nand dwivedi sahar's Friends\nView All shiva nand dwivedi sahar's Groups\nshiva nand dwivedi sahar's Discussions\nहमार टिकट हो गइल जीरादेई के.... आ राउर............?\nStarted this discussion. Last reply by भास्कर रंजन "सूर्य" Dec 1, 2010. 34 Replies\nभाई लोग माफी चाहब, व्यस्तता की कारण कम दिखाई देनी एहिजा ! लेकिन सही समयपर मौजूद भी रहेनी काम पड़ेला त ! जीरादेई में एगो कार्यक्रम के बड़ा दिन सेहल्ला बा त हम सोचनी हा कि तनि पुछि लिहीं कि हमार टिकट त…Continue परीक्षा के बयार में छात्रन के नजरिया का होखे के चाहीं .......?\nStarted this discussion. Last reply by shiva nand dwivedi sahar Mar 16, 2010.7Replies\nचारु और परीक्षा के मौसम चल रहल बा .का यु.पी का बिहार ...........हर जगह बस परीक्षा के बयार बहि रहल बा ! आजु परीक्षा के ले के छात्र लोग के मन में दू तरह के विचार बा ! छात्रन के एगो ग्रुप ई मानता कि…Continue View All\nshiva nand dwivedi sahar's Page\nit proffessional aur kavi\nमेरे विचार एवं मेरे लिखे चन्द अल्फाज़ ..............शिवा नन्द सहर\nमुझे सबसे ज्यादा प्यार है अपनी माँ से,मेरी नज़रों में सबसे ऊँचा स्थान है अपने गुरु का ,मुझे जीवन शैली पसंद है अपने बड़े मामा जी का ,मै छूना चाहता हूँ आसमान की ऊँचाइयों को ,मै तोड़ना चाहता हूँ आसमान से सितारों को , मै भरना चाहता हूँ धरती के ज़ख्मो को ,मै झांकना चाहता हूँ सागर की गहराइयों में ,मै नज़रें मिलाना चाहता हूँ सूरज से ,मै फैलना चाहता हूँ प्रकाश की तरह ,मै स्वीकार करता हूँ अपनी हार को पर नहीं पसंद है किसी से हारना , मै जीतना चाहता हूँ हर किसी का दिल ,मुझे खुशबू पसंद है अपने वतन के मिटटी की ,मुझे भाषा पसंद है राष्ट्र एवं जन्भूमि की , मै बाटना चाहता हूँ खुशी एवं अर्जित करना चाहता हूँ आर्शीवाद .............सहर कवि शिवा\nshiva nand dwivedi sahar's Photos\nshiva nand dwivedi sahar's Videos\nchal chali devi ke duariyaa Added by shiva nand dwivedi sahar2Comments\nShiva nand dwivedi sahar's Blog\nहम्मन के मजबूरी बा झोला छाप जरूरी बा : श्री नर्वदेश्वर पांडे "देहाती"\nPosted on July 19, 2012 at 12:35am2Comments\nप्रणाम आ जय भोजपुरी माफी चाहब , ई पोस्ट हमार लिखल रचना न ह, एह रचना के लेखक पूर्वांचल के मशहूर भोजपुरी कवि श्री नर्वदेश्वर पांडे "देहाती" जी बानी ! देहाती जी पिछला पन्द्रह साल से लागातार राष्ट्रीय अखबारन में विशेष कालम में भोजपुरी कविता ,कहानी ,व्यंग आदि लिखत रहल बानी ! ओहिमे से एगो एहुजा पोस्ट कर रहल बानी ! अगर एडमिन साहब का कवनो एतराज न होई ता आगे भी हम उहाँ के नाम से पोस्ट करत रहब ............धन्यवाद… Continue चाँद ईद जईसन तहरो दीदार हो गईल.............\nPosted on December 6, 2011 at 2:36pm4Comments\nरउरा सब के पंजवार कि अपार सफलता पर खूब बधाई और एही तरे भोजपुरी मय देश विदेश गह गहात रहो ! हम अइनी ना ई हमार दुर्भाग्य रहे बाकिर रउरा सब से फेर माफी के गुहार बा.......एही जोश में कुछ लिखाईल बा तनि देखब सभे ....\nदिल के उठल पीर अब पहाड़ हो गईल ,तोहार बतिया करेजा के भार हो गईल कैसे सहब दरदिया अब बता के त जा,चाँद ईद जईसन तहरो दीदार हो गईल !!… Continue अश्लीलता कहीं होखे निक ना लागेला ...\nPosted on December 20, 2010 at 4:00pm9Comments\nयु.पी बनाम बिहार वाला मसला पर हमार तनि अलग राय बा बाकिर अश्लीलता पर हम सबकर समर्थन कर तानी.......एगो और बात कहब अश्लीलता के कवनो भाषा ना होला एहसे "भोजपुरी में अश्लीलता" के कवनो विशेष मायने नाही बा ! पाहिले इ निर्धारण होखो कि अश्लीलता के विरोध करे के बा आकी खाली "भोजपुरी में अश्लीलता" के विरोध करे के बा ! अश्लीलता भोजपुरी में चाहें हिंदी में कही होखों निक ना लागेला ! बाकी इ संगीत के घमासान हा कवनो तलवार ले लड़ाई ना जे यु.पी बिहार के लड़ाई कहल जाऊ ! जैसे रणजी में यु.पी बिहार के क्रिकेट मैच… Continue BIHAR KE WINNERS LOG...............\nPosted on November 25, 2010 at 5:16pm2Comments\nAt 1:13pm on June 1, 2011, नबीन भोजपुरिया ( NB ) said… शिवानन्द जी प्रनाम आ जय भोजपुरी\nरउवा जनमदिन पे रउवा के अउलाह बधाई आ खांची भरी भरी के शुभकामना बडुवे !\nजय भोजपुरी At 7:48am on June 1, 2011, Pankaj Praveen said… शिवानन्द जी के जनम दिन के हार्दिक शुभकामना आ बधाई... At 4:13am on July 15, 2010, शशि कुमार सिंह (SHASHI) said… जैय भोजपुरी के परिवार के पहिलका वर्षगांठ के बधाई बा\nAt 6:54pm on June 1, 2010, Anoop Srivastava said… शिवानन्द भाई प्रणाम !\nरउआ के जन्मदिन के हार्दिक बधाई ...\nअनूप At 12:02pm on February 23, 2010, नबीन भोजपुरिया ( NB ) said… शिवानन्द भाई प्रणाम आ जय भोजपुरी\nकाल्हु एगो लेख आईल रहल जागरण मे मीरा राय जी के लिखल " निज भाषा का महत्व " के उपर निचे दिहल ब्लाग बा , हमार निहोरा बा रउवा से की वोह ब्लाग पे आपन विचार दे के हमनी के मार्गदर्शन करी ।\nमातृ (माई) भाषा का महत्व !\nराउर टिप्पणी के इंतेजार मे\nएगो भोजपुरिया At 11:14am on February 18, 2010, Bhanushree said… Dhanyabad Shiva Nand ji. ego Kavi ke etna Sunder comment bahut mayane rakhela hamra(Singer) khatir. No comments yet!


आज ओइसन कबीर नइखन जइसन कबीर कबो रहले। ई अचरज के बात नइखे, कवनो अनहोनी के बात नइखे काहें कि सृष्टि में दोहराव ना होला। दोहराव ध्वंस में होला, सृजन में ना। ओइसन कबीर आज नइखन, माने आज के लोगन में केहू कबीर अस नइखे। जब दरसन, चिंतन आ करतब पच्छिम होखे, तब पूरब के कबीर कइसे होखल जा सकत बा?\nसब आपन-आपन लेके बइठल बा, आपन-आपन रो रहल बा। एह रोवनिया लोगन में कबीर के खोजल बेकार बा। कबीरो अपने खातिर रोवत रहले बाकिर उनकर आपन सब उहे रहे, जेकरा के दुनिया दोसर कहेले-\nअपना खातिर लोर बहुत बा\nऔरन खातिर पीर कहाँ\nजग के दुख कारन जे रोवे\nअइसन आज कबीर कहाँ\n'अइसन आज कबीर कहाँ' के गीतकार डॉ. कमलेश राय के अनुभूतियन में संवेदना के जवन चटक रंग घोराइल बा आ उनका गीतन में उगल बा, ऊ चहुँ ओर क्षरण से जामल वेदनउग चिंते के टभकन ह-\nव्यथित मन जब तिलमिलाये\nआह हिय में ना समाये\nबेकली के पार जाके\nवेदना जब तमतमाये\nतू अनासे उतरि आवेलू\nकवित पुनीत बन के\nसुरति के संगीत बन के।\nबाकिर 'अइसन आज कबीर कहाँ' चिंता-काव्य ना ह। चिंता बा, उजबुजहट बा, छटपटइनी बा। एकर कारन बा। कारन के निवारनो बा आ निवारन के उपाइयो बा। ई उपाय कवि के आपन ह।\nपहिले देखल जाउ कि कवि के चिंता का बा? आदमी चाहे ओकरा से इतर पर आइल भा बोलावल गइल संकटन से कवि चिंतित बा। कवि के चिंता युग के चिंता ह। कवि चिंतित बा आ गहिर वेदना में बा। चिंता छोटहन नइखे। सृष्टि के नाश के चिंता बा-\nअइसन माल गोदाम बनी त' जिनगी कहाँ बची\nकइसे पेड़ बची, पेड़न क' फुनगी कहाँ बची\nबिना डाँड़ आ बिना मेड़ के सबके मिलल अजादी\nसुरसा के मुँह के जइसन अब दिन-दिन बढ़त अबादी\nअइसे चली त' कुुछ दिन में ई धरती कहाँ बची\nकमलेश राय के गीतन के ई खूबी बा कि ऊ शब्दन से जथारथ के विश्लेषित करेलन ऋषि के जइसन साक्षी होके आ शब्दन के बीचे जवन खूँख बाँच जाला ओमे बिथा भर देलन कलाकार अस भावुक होके। शब्दन से पनकल, शब्दन के पार जाके कविता ओहिजे दोल्हेले जहाँ कवि के बिथा टँगाइल रहे ले।\nआज के विराट संकटन में 'बढ़त आबादी' आ 'घटत फेंड़-रुख' दुइए गो त मुख्य बा। हालाँकि 'पृथ्वी सम्मेलन' आ ओकरा आगे-पीछे के तमाम सम्मेलनन से एह संकटन के समाधान के कोशिश जरूर कइल गइल बाकिर हाथे लागल सोना। सब देखाऊ साहु के डाल होके रह गइल। कमलेश के शब्दन में-\nधानी चूनर छीनि धरती क'\nदेके उज्जर सारी\nसगरी दिया बुता के अब त'\nअइसन कुमति समाइल, साधो\nसबकर मती मराइल, साधो\nसोगहग नाकि बेंचि के देख'\nनथुनी नया किनाइल, साधो\n'सोगहग नाकि बेंचि के देख' नथुनी नया किनाइल, साधो' के मारक व्यंग्य एह संदर्भ में बहुत कुछ कह देत बा आ ऊपर से कबीरी संबोधन 'साधो!' मारतो बा त गुदुरा-गुदुरा के।\nकहे खातिर विकास बाकिर होखे खातिर सत्यानाश। खुद सरकारे 'फोर लेन' आ 'अथोर लेन' के नेवरती सदियन पुरान फेंड़न के मुआ घालत बाड़ी स आ कनइला के विज्ञापन करत लोक कल्याणकारी होखे के बन्हना बान्ह लेत बाड़ी स।\nभारतीय ऋषि पर्यावरण के नुकसान करे वाला दुष्टन के दुर्गति के विधान कइले रहले। कथा ह कि बालि दुंदुभि दइत के मार के ओकरा लाश के मतंग मुनि के आश्रम में फेंक दिहलस। अइसन करम कके ऊ कतने बिरिछ-लता के जिनगी खतम कर देलस। मतंग मुनि खातिर गाँछ-बिरिछ अपना लइका से कम ना रहले। उनका बड़ा दुख बरल। ऊ खिसिन्ह बालि के सराप दे दिहले कि उनका आश्रम के भिरी आवते ओकर महमंड फाट जाई। मुनिवर बालि के चेलो-चपाटी लोग के आज्ञा दिहले कि उहो लोग बिना देरी कइले ऋष्यमूक पहाड़ छोड़ देस लोग ना त उहनियो लोग ना बाँची-\nवने'स्मिन मामके नित्यं पुत्रवत् परिरक्षते\nपत्रांकुर विनाशाय फलमूलाभवाय च।।\n(श्रीमद्वाल्मीकीय रामायण: किष्किंधाकाण्ड/11/57)\nआज के विश्व के सरकारन के पाले का अइसन दंड विधान बा?...आ जवन बा, का ओकर मान-जान दुरुस्ती के साथ हो रहल बा?\nभारत के लोगन द्वारा अपना स्वतंत्रता समर में अपनावल गइल साधनन आ विचारन के पवित्रता के बड़ग्गी सब कइले बा। हमनी के ओह स्वतंत्रता के आज कवन गति क रहल बानीं जा, इहो जग जाहिर बा। कुछ लोग खउरा बो रहल बा आ उनकरे गोड़े दउरत कुछ दोसरो लोग अपने लोगन आ अपने संसाधनन के जम्हु घरे भेंजत मगन हो रहल बा कि अब दुसरकी आजादी भेंटाइले बोलत बा।\nएह स्थिति में एगो कवि का करी? अउरी कुछुओ करे, पहिले त कविता करी। कमलेशो राय इहे करत बाड़न। बाकिर रीति निभावे खातिर ना, प्रीति निभावे खातिर काहें कि इनका भारत के समग्रता से प्रेम बा-\nना ऊँच-नीच, ना भेद-भाव\nना जाति-धरम क' बँटवारा\nसँगही दीवारी ईद मने\nअइसन होखे भाईचारा\nमंदिर में तू आरती लिख'\nमस्जिद में होत अजान लिख'\n'गीतांजलि के रवीन्द्रनाथ स्वतंत्रता के जवना सरग के सपना देखले रहले, ऊ सचहूँ सपने रह गइल, शायद हमनी के पता नइखे। शायद फ़ैज के पता रहे- 'वो इन्तज़ार था जिसका, ये वो सहर तो नहीं।' ई कमलेशो राय के पता बा।\nकवि के चिंता के आलंबन आ उद्दीपन अलोपित आ डिठार दूनों बा। प्रकृति आ ओकरा कवच-कुंडल पर्यावरण के हानि, राजनीति के गोड़ से लेके भुभुन तक असरन भार-लफुआई, गर कटाई, पुलिस के अत्याचार, कोट-कचहरी से न्याय मिले में हजार झंझट, किसानन के दुर्दशा-फजीहत, मजूरन के मुँहे जाब, पेटे पत्थर, बाजार के घरे-घरे जरत टेम्ह के बीचे रिश्तन के गरिमा आ सुसुमपन में धुअँहट, बेरोजगारी के मार आ महतारी-बाप के सपनन के अंत, घर से बाहर तक सगरो अवसरवाद-घात- ई कई डिठार कारक बाड़े। ई असरन करे वाला कारक संख्या में कतनो होखसु, एकही अदीठ कारक 'द्वेष' के तिरछोल लरछा हवन। जहाँ कतो अनाचार हो रहल बा, ओकर कारन ई द्वेषे बा, जे आदमी के चेतना प मोरचा अस सट गइल बा आ कतनो खँखोरल जाता, छुटत नइखे।\nद्वेषी अपना के सबसे बड़ मनवावे के अधातम में हर कु-करम करे के तइयार रहेला। सत्ता, शक्ति आ सुनराई के अकेले हबेखे के ओकर पिचास पिआस कबो ना बुझाइ। फ्रांस के शासक लूई चउदहवाँ कहत रहे- 'हम्हीं राज्य हईं।' अइसन भाव दोसरा के संगे-संगे अपनो के खा जाला।\nद्वेष के अँकवार धृतराष्ट्र के अँकवार ह। ए में जाके केहू ना बाँचे। विकास के होड़ आ सभ्य होखे के लँगट दउर आदमी के खून पीए वाला दइँतर बना देलस। एकरा के चाहे जवना शब्दावली में कहल जाउ- उपभोक्तावादी अपसंस्कृति, आर्थिक उदारीकरण, भूमंडलीकृत विश्व बाजार व्यवस्था- सब शोषने के ना लउके वाला किरदार के डेरावन मुखारी ह। एकरा से कतरिआइ के चैन से रहल जा सकेला, ई सोचलो बेकार बा त हर ओर से ई त करहीं परी कि प्रेम बाँच जाउ। प्रेम अभयंकर, दिव्यंकर ह। फेर त ऊ अपने अमरलता अस सगरो पसर जाई।\nगीतकार कमलेश राय के दर्शन साफ बा- प्रेम होखे के चाहीं आ लउकहूँ के चाहीं। ई कवनो नया बात नइखे। सत्य नया ना होखे, ओकर अभिव्यक्ति नया होखेले। हमनी के सोचे के होई कि कइसे सबके पेट भरी, कइसे आपसी भेद के पोरसा-पोरसा भर उठल देवाल अरराइ के गिरिहें स, कइसे सबके घरे चान उतरी। द्वेष से त ई ना होई। प्रेमे से होई-\nजबले सबकर दिया जरी ना\nअन्हियारा जबले निझरी ना\nअसरा के उजियारे जबले\nहर चेहरा-चेहरा सँवरी ना\nसोनपरी क' कथा कहानी\nकइसे भला जिया भरमाई!\nकुछ दशक पहिले हिन्दी के एगो कवि प्रेम-पत्र बँचावे के बात कहले रहले। बात इहे रहे। कई स बरिस पहिले महर्षि शांडिल्य एगो बात कहले रहले- 'द्वेषप्रतिपक्षभावाद्रसशब्दाच्च राग:।' बात इहे रहे। प्रेम होई त कथा-कहानियन से भरमावे के बात ना होई। शोषण के नया-नया रूपन के खोज-अनुसंधान ना होई। रागपूर्ण भूँइ में कबो प्रतिपक्षी भाव उग सकी का?\nमए स्थायी आ संचारी भावन के जरि में दुइए गो भाव बा- द्वेष आ प्रीति आ एके मानवेतरो जानत बाड़न- 'हित अनहित पसु पच्छिन चीन्हा।'\nप्रथम महासमर के अँगरेज सैनिक सिगफ्रीड ससून अपना बाँचल जिनगी में प्रेम के पक्ष में आ युद्ध के विरुद्ध प्रचार करत गइले। उनकर एगो बहुत सुंदर कविता ह, छोटहन कविता- 'एवरीवन सैंग'। एह कविता में ऊ जुद्ध के धाह से उबरल सैनिकन के मन के भाव के बड़ा हृदयग्राही चित्र घिंचले बाड़े।\nएगो नीमन गीत में कथ्य, तथ्य, भाव, बिंब, नाद अइसे होलन जइसे देह में हड्डी, माँस, रकत, साँस आ प्राण। कथ्य आ तथ्य भाव प्रकाशक ह बाकिर गीत के महातम बिंब आ नाद से जुटेला। बिंब आ नाद गीत के साँस-प्राण ह। बिंब के प्रगट करे खातिर अभिव्यंजन-समर्थ भाषा के दरकार होला। नाद ध्वनि मात्र से अर्थ के प्रतीति करा देला-\nकंचन कलस ढरल अंबर से\nरंग पीत पसरल\nफूल पात सब हँसे चहूँ दिसि\nसगुन गीत उभरल\nभोर भइल धरती ओढ़ेले\nहेम बरन चुनरी।\nऊपर आइल पंक्तियन के नजर आवते प्रसाद के 'हेम कुंभ ले उषा सवेरे/भरती ढुलकाती सुख मेरे' आ जार्ज हरबट के 'Sweet day so cool so calm so bright/The bridal of the earth and sky' आदि पंक्ति मन में घोराए लागत बाड़ी स आ जिनगी के काँच कुँवार संवेदना फफा जात बाड़ी स- पिअरी पहिरले, सजल-धजल, नायिका माँड़ो में विराज चुकल बाड़ी। सगुन गीत गावल जा रहल बा।\nमहान गीत अमनिया आ वैयक्तिक होला। यद्यपि आज-काल्ह के विद्वानन के कुछ खास जरोह अइसन नइखे मानत। श्रम गीत होखे चाहे संस्कार गीत, परब-त्योहार के गीत होखे चाहे कलागीत- सब में गीतकार के अापने संवेदना उगेले। गीत सृजन सामूहिक प्रयोग ना ह। यदि कुछ समूह अइसन कइलहूँ होइहें त ऊ अभिव्यक्ति ना, देखावा होई। सहज ना, असहज के दावा होई।\nमहान गीतन के एगो अउरी गुन होला- समग्रता में रसबोध। एकर माने ई कि एगो गीत के अलग-अलग झोंझो में उहे भाव-बोध पेहम रही, जवन गीत के मए घवद में बा। समुंदर होखे, नदी होखे भा टंकी के पानी- ओकरा एगो ठोप में उहे मिठाई भा तिताई होई, जवन ओकरा मए पानी में बा। रउआ कहीं से पीहीं, कतहूँ पीहीं, ओकर रासायनिक सूत्र एकदम ना बदली- H2O, H2O ही रही-\nराख' सहेजि त एगो हम\nतोर त' कई हजार हईं।\nहर गीत के हृदय होला। गीत का महाकाव्य तक के हृदय होला। ऊ एक डाँड़ि, दू डाँड़ि भा कुछ बेसियो डाँड़ि के हो सकत बा, जइसे- 'श्रीमद्भागवत' के हृदय हई श्लोक ह-\nतापत्रय विनाशाय श्रीकृष्णाय वयं नुम:।।\n'रामचरितमानस' के हई चउपाई-\nएही महँ रघुपति नाम उदारा। अति पावन पुरान श्रुति सारा।।\nमंगल भवन अमंगल हारी। द्रवहु सो दसरथ अजिर बिहारी।।\nअइसहीं, Julius Caesar के हृदय पाँति ह- 'Et tu, Brute?\n'यशोधरा' के 'गोपा बिना गौतम भी ग्राह्य नहीं मुझको!' आ 'सरोज स्मृति' के-\nक्या कहूँ आज जो नहीं कही!\nहृदय-पाँति हई स।\nअइसहीं, 'अइसन आज कबीर कहाँ' के कुछ गीतन के हृदयन के एह पंक्तियन में धड़कत सुनल जा सकत बा-\nदुनिया कहाँ देख पवलीं हम मन में रहल भरम\nजागल भला कहाँ\nगोदान पर हम का लिखीं सल्तनत के शान पर\nहम का लिखीं?\nरोज दूनों कुल सँवारे राम के सीया बहू\n'अइसन आज कबीर कहाँ' आशा आ जिनगी के सुन्नर बनावे वाली संपत्तियन के काव्य ह। नीक से जीए के चाह के काव्य ह। आशा आ जीए के चाह जिनगी के अमोल रतन हवन। इन्हिके बले पहिल नेपोलियन अपना सैनिकन से कड़बच नधले आल्प्स परबत टपवा देले रहे।\nसमस्या सब सझुरइहें, संकट कटिहें। जवन बाँच गइल बा ओकरा के त बचावल जाउ। एगो से दूगो, दूगो से चार गो- ज्योमेट्रिकल प्रोग्रेशन अस- प्यार के सहकार से- दुनिया फेर बाँच जाई आ सुघर गीत गवाए लगिहें स-\nहे तोता, गँउए में कुछ\nहरियर सीवान बाँचल बा\nदेख' एजहें कुछ धरती\nकुछ आसमान बाँचल बा।\nआज से सइ बरिस पहिले, कबीरे के कुल के रवीन्द्रनाथ अपना बंग गीतन के जवरे विश्व साहित्य में दमकत नखत बन उगल रहले। आज डॉ. कमलेश राय अपना भोजपुरी गीतन के दीपित नखत लेके साहित्य नभ छवले जा रहल बाड़े। इनकरो कुल कबीरे के कुल ह।\nविष्णुदेव तिवारी, बक्सर


आजु विश्व मातृभाषा दिवस हऽ – Anjoria\nFebruary 21, 2011 OmPrakash Singh चौपाल, देश आ समाज, सरोकार 2\n२१ फरवरी के दुनिया भर में विश्व मातृभाषा दिवस का रुप में मनावल जाला. हमनी भोजपुरियनो खातिर आजु के दिन खास बा. काहे कि जइसन लागत बा देर सबेर भोजपुरिओ दुनिया के विलुप्त होत भाषा भा खतरा में पड़ल भाषा में शामिल हो जाई. काहे कि खतरा में पड़ल भाषा के परिभाषा में ओकरा के बोलेवालन के गिनिती से बेसी महत्व एह बाति के दिहल जाला कि नयकी पीढ़ी ओह भाषा के सीखत बिया कि ना. अगर नयकी पीढ़ी ओह भाषा के नइखे सीखत त ऊ भाषा खतरा में पड़ल तय बा आ अगर ई गिराव रोकल ना जाव त ऊ भाषा एक दिन विलुप्त हो जाई. उदाहरण का तौर पर लीं त इण्डोनेशिया के कुछ भाषा के बोले वालन के संख्या बीस लाख से बेसी बा तबहियो ऊ भाषा विलुप्त होखे का कगार पर बाड़ी सँ काहे कि नयकी पीढ़ी ओकरा के नइखे सीखत जानत. एकरा उलट लाडिन भाषा के बोले वाला करीब तीसेक हजार बाड़न बाकिर लाडिन खतरा में नइखे काहे कि नयकी पीढ़ी अबहियो ओह भाषा के इस्तेमाल करत बिया.\nयूनेस्को के कहना बा कि अगर कुछ ना कइल जाव त आजु बोलल जाये वाली छह हजार भाषा में से आधा त एही शताब्दी के खतम होत में खतम हो जाई. यूनेस्को एह दिसाईं खास कर के सक्रिय बा कि खतरा में पड़ल भाषा के बचावे खातिर हर संभव प्रयास कइल जाव. अगर कवनो भाषा विलुप्त हो जाव त ओकरा साथही विलुप्त हो जाला एगो पूरा सभ्यता आ पूर्वजन के सम्हारल सगरी ज्ञान भण्डार. हमनी का सामने देखते देखत कैथी लिपि बिला गइल. भोजपुरी पहिले कैथिये लिपि में लिखल जात रहे. देवनागरी लिपि के इस्तेमाल से भोजपुरी अबले बाचल बिया.\nदुर्भाग्य से बिहार का भागलपुर इलाका में बोलल जाये वाली भाषा अंगिका अतना सौभाग्यशाली नइखे आ ऊ खतरा में पड़ल भाषा में गिनाये लागल बिया. हिन्दुस्तान में १९८ गो भाषा के खतरा में पड़ल मानल जा रहल बा जबकि ८२ गो खतरा में फँस चुकल बाड़ी. अँगिका के गिनिती ओही में हो रहल बा.\nका हमनी का चाहब कि भोजपुरीओ के गिनिती ओही में होखे ? भोजपुरी आजु जिन्दा बिया त गाँव जवार में रहे वाला ओह लोग के चलते जिनका के अशिक्षित कहल जाला, अशिष्ट कहल जाला. पढ़ल लिखल घर परिवार में त भोजपुरी कहिये से खतरा में पड़ल बिया. लोग के भोजपुरी सुने में लाज लागेला, बोले में लाज लागेला. चलीं आजु विश्व मातृभाषा दिवस का दिने तय कइल जाव कि हमनी के भाषा कबो खतरा में ना पड़ी, हमनी का एकरा के अपना नयकी पीढ़ी के जरुर सिखाएब, भोजपुरी भाषा के प्रचार प्रसार में शिक्षित लोग अधिका से अधिका संख्या में आपन योगदान दी.\nजय भोजपुरी ! जय भोजपुरिया !!\nअगर घरे केहू दोसर आदमी आवेला जे हमरा परिवार के सदस्य नइखे आ ओकरा भोजपुरी बोले आवेला तबो ऊ हिन्दिए में बोले लागेला तबो हम अगर भोजपुरीए में बोलीले त घर के कुछ सदस्य कहेलन कि एकरा दिमाग नइखे आ एकरा पढ़ला लिखला से कवनो फायदा नइखे काहे कि एकरा त ई बुझाते नइखे कि हिन्दी बोलेवाला से हिन्दिए में बातचीत करे के चाहीं। अब बताईं रउवे कि जब घरे में अइसन लोग बा तब बाहर के कहल जाव\nआज हम भोजपुरियन के शपथ लेवे के चाहीं कि जतना सम्मान अंगरेजी आ हिंदी के हमनी के देत बनी जा उतने बलुक उहसे ढेर सम्मान भोजपुरी के देहब जा . आपना लड़का -लड़की के भी भोजपुरी भाषा के ज्ञान दिहल जाई. आपन संसकृति,बोली ,रहन -सहन सब कुछ से परिचय करावल जरुरी बा आज के भोजपुरी से दूर भइल नया पीढ़ी के .


गुलामी के शूटिंग – Anjoria\nहालही में ओम सीरीज मूवी के भोजपुरी फिल्म “गुलामी” के दू दिन के शूटिंग मुंबई का नवगाँव में करावल गइल. एह एक्शन प्रधान फिल्म में आठ गो गाना बा. एह फिल्म से साजिद खान के बतौर अभिनेता भोजपुरी सिनेमा में उतारल जा रहल बा आ उनुकर नायिका बाड़ी प्रिया कपूर. मिथिलेश अविनाश के लिखल कहानी आ उनुके निर्देशन में बनत एह फिल्म में नक्सलवाद आ गरीब मजलूमन पर धनिकन के अत्याचारन के सजीव चित्रण बा. फिल्म के गीत सच्चिदानन्द कवच आ मुन्ना दुबे के लिखल बा, संगीत गुणवन्त सेन के बा, छायांकन नन्दु चौधरी के, नृत्य निर्देशन प्रवीण कुमार के आ फाइट रियाज सुलतान के बा. फिल्म के मुख्य कलाकारन में विराज भट्ट, साजिद खान, प्रिया कपूर, राजू खान, निरुपमा श्री, अखिलेश राय, समीर शैख, कुलदीप, मेहनाज, हरि शरण आ राम सिंह वगैरह के नाम शामिल बा. फिल्म के एह साल दिसम्बर में रिलीज करे के योजना बा.


लोकप्रियता में नीतीश का बाद मनोज तिवारी – Anjoria\nलोकप्रिय हिन्दी दैनिक “हिन्दुस्तान” के बिहार में करावल सर्वे का बाद पता चलल बा कि बिहार में लोकप्रियता का मामिला में नीतीश कुमार पहिला नम्बर पर आ भोजपुरी के मेगा स्टार मनोज तिवारी दोसरा जगहा पर बाड़े. ई सर्वे दैनिक ‘हिन्दुस्तान’ फेसबुक पर अपना फॉलोवरन का बीचे करवले रहे. सर्वे के रिपोर्ट ‘हिंदुस्तान’ के 27 जून वाला पटना संस्करण में प्रकाशित कइल गइल बा. मजे के बात बा कि एह सर्वे में लालू प्रसाद यादव के तिसरा जगहा पर राखल गइल बा.\nअपना पारिवारिक जीवन में पत्नी के तलाक मांग लिहला से भयानक निराशा में डूबल मनोज तिवारी के एह खबर से तनी राहत मिल सकेला. एह लोकप्रियता पर खुद मनोजो तिवारी नीतीश कुमार के तारीफ करेले आ कहेले कि नीतीश कुमार में प्रधानमंत्री बने के सगरी गुण मौजूद ना आ मनोज तिवारी चहीहें कि नीतीश कुमार देश के प्रधानमंत्री बनसु.\nगौरतलब बा कि पिछला दिने एगो पाकिस्तानी वेबसाइट मनोज तिवारी के पाकिस्तानो में लोकप्रिय बतवले रहुवे. हालही में एगो अवार्ड समारोह में मनोज तिवारी के दशक के सबले बड़ सितारा के सम्मान दिहल गइल रहे.\nOne thought on “लोकप्रियता में नीतीश का बाद मनोज तिवारी”\nजुलाई 1, 2011 को 8:05 अपराह्न पर\nKOI KUCH V KRWA DE MERA PAWAN SINGH JI KISI SE KM NAI HAI KYA MANOJ KYA NITISH WAISE V MANOJ JI KVI STAR THE PAR AB NAI AB SIRF OR SIRF PAWAN SINGH JI JIYO HILLA DA AE HMAAR SONA BHOJPUR K RAJA TU AISH HE TPO BAADA HO TOHAAR KAWAUNO JODA BA BHAIYA …. KCHO HOKHE TU TOP PA BAADA HO … KWAAR DA ,………….